
Bevezetés

A tanárjelölt felkészítésének célja, hogy a képzése végén rendelkezzék azokkal a pedagógiai, általános és szakmódszertani ismeretekkel, fejlesztő, támogató módszerekkel, melyek nélkülözhetetlenek a köznevelési törvényben, a tanári felkészítés közös követelményeiről és az egyes tanárszakok képzési és kimeneti követelményeiről szóló 8/2013. (I. 13.) EMMI rendelet és a NAT-ban megfogalmazott tudás és tanulásfelfogás, valamint a személyre szabott nevelés legfontosabb feltételeinek biztosításához.

A történelemtanári képzésnek tehát egyik alapvető célja a tanárjelöltek szemléletének, módszertani kultúrájának kialakítása. Ez történhet például a szakmódszertani repertoár folyamatos bővítésével, elméleti és gyakorlati útmutatás nyújtásával a szaktárgyi témák feldolgozásához, a nevelési-tanulási környezet újszerű megoldásainak és a szakmai együttműködés elektronikus színtereinek megismertetésével, az értékelés fejlesztő jellegének tudatosításával, az önfejlesztés formáinak elsajátításával, a mérés-értékelés alapelemeinek megismertetésével, a mérési szempontoknak megfelelő feladatszerkesztés megtanításával.

A fenti felsorolás egyes elemei megjelennek a tudásközpontként működő főiskolák és egyetemek szakmódszertani kurzusaiban.1 E tanulmány olyan témákra kíván fókuszálni, amely a szakmai tapasztalatok birtokában a felsőoktatásból kikerülő gyakornokok egy része esetében hiányterületet jelent: az IKT eszközök használata és módszertana, mérés-értékelés elemeinek szakszem ismerete, kutatásalapú tanítás lehetőségei a köznevelésben.

1	Bővebben a témáról Fiscemé Dárdai Ágnes munkássága ad áttekintést: https://goo.gl/ VhllHx (2015. 05.22.)

Jelen munka nem kíván a teljességre törekedni, csak felvillantja azokat a területeket, ahol a tapasztalatok alapján szükséges a leendő tanárok felkészítése. A feldolgozás módszerei és munkaformái között számtalan lehetőség adódik. Javaslatunk szerint meg kell jelenniük azoknak, amely a gyakorlati tanítás során támogathatják a hallgatót: saját élményalapú tanulás egyéni, páros munkában és kooperatív csoportmunkában; bemutatás; egyéni segítségadás; hallgatói kiselőadás; bemutatóval támogatott előadás; megbeszélés; ötletelés (brainstorming); számítógép-használat; gyűjtőmunka számítógéppel; online adatbázisok megosztása; digitális kapcsolattartás, stb.

A felkészülés során hasznos, ha kéznél van a munkához szükséges számítógép (vagy mobileszköz, tablet) és az internet.

1.	AZ IKT HASZNÁLATA A TÖRTÉNELEMÓRÁN

1.1.	A szerzői jogokról (e-portfólióban, a tanítási-tanulási folyamatban)

A kurzus kezdetén a szerzői jogok tisztázásának kérdésével szükséges foglalkozni, hisz a hallgatók/diákok tudatos nevelését e téren hangsúlyozni kell a tanítási-tanulási folyamat hatékonyságának növelése érdekében. Emellett a köznevelést támogató tervezési dokumentumok feladatként jelölik meg (NAT, kerettanterv) ezt.

A NAT Fejlesztési területek - nevelési célok (ez a NAT 3.1.1-es pontja)2 egyik pontjaként jelenik meg a Médiatudatosságra nevelés, amely szoros kapcsolatban áll a szerzői jogok kérdésével. Ugyanakkor a téma kifejtése segít A tanulás tanítása terület támogatásában is, hisz már a középiskolában, de a felsőoktatásban elengedhetetlen a hiteles forrásmegjelölés.

Ezek beépítése a tanítási-tanulási folyamatba az egyik fontos tanári kompetenciák egyike, s így meg kell jelennie a tanárképzésben, s a hallgatói és későbbi e-portfólió támogatását is jelenti (a pedagógus eredetiség-nyilatkozatot tölt ki).

A következőképpen fogalmaz a NAT: „A fejlesztési területek - nevelési célok áthatják a pedagógiai folyamat egészét, s így közös értékeket jelenítenek meg. A célok elérése érdekében a pedagógiai folyamatban egyaránt jelen kell lennie az ismeretszerzés, a gyakoroltatás-cselekedtetés mellett a példák érzelmi hatásának is. E területek - összhangban a kulcskompetenciák alapját adó képességekkel, készségekkel, az oktatás és nevelés során megszerzett ismeretekkel, és a tudásszerzést segítő attitűdökkel - egyesítik a hagyományos értékeket és a XXI. század elején megjelent új társadalmi igényeket.

2	Részletezése a Magyar Közlöny 2012/66. számában (2012. június 4.) 10641-10644. o.

A nevelési célok a következőképpen érvényesülnek a tartalmi szabályozás különböző szintjein, és valósulnak meg a köznevelés folyamatában: beépülnek az egyes műveltségi területek, illetve tantárgyak fejlesztési követelményeibe, tartalmaiba;3 tantárgyak részterületeivé válhatnak, vagy önálló tantárgyként jelenhetnek meg az iskola helyi tanterve szerint...; témákat, fejlesztési helyzeteket körvonalaznak a nem tanórai keretek között folyó, egyéb iskolai foglalkozások, programok számára.

A nevelési célok intézményi szintű tudatos követése, valamint a hozzájuk rendelt feladatok végrehajtása és végrehajtatása az intézményi pedagógiai kultúra és a színvonalas pedagógiai munka meghatározó fokmérője, a pedagógiai-szakmai ellenőrzés egyik fontos kritériuma.”4 5 A téma tehát kapcsolódik a kulcskompetenciákhoz is, hisz a digitális kompetencia a NAT II. 1-es pontjának'' része.

Új tartalmak (tematikai egységek) j elemiek meg a kerettantervben, már az általános iskolában is, amelyek e témakör kapcsán érintettek: médiakörnyezet, a média funkciói, a nyilvánosság; a médiamodellek és intézmények; a média társadalmi szerepe, használata. A szerzői jogokról konkrétan, részletesen kell tájékozódni. Egy lehetőség erre a Szellemi Tulajdon Nemzeti Hivatala honlapjának tájékoztató anyaga.6 Annak tudatosítása rendkívül fontos, hogy a plágiumot kerülni szükséges, az e-portfólió (hallgatói, pedagógusi) feltöltése során is alkalmazni kell. Elfogadott nemzetközileg a Creative Commons használata a szerzői jogok jelölésére.

3	2012. évi 66. szám 10640. o.

4	2012. évi 66. szám 10641. o.

5	Részletezése a Magyar Közlöny 2012/66. számában (2012. június 4.) 10652-10657. o.

6	http://www.szellemitulajdon.hu/cikkek/szerzoi-jogi-tajekoztato/mi-a-szerzoi-jog/71Zl.-mi-a-szerzoi-jog%3F.html (2015. 05. 20.)

1.	2. Az elektronikus kommunikáció jelentőségének gyökereiről

Az alábbiakban Lynch (2002) tanulmányának összefoglalása következik az elektronikus kommunikációs technológiák (1KT) és a jövő iskolája témakörben. A szerző arra a kérdésre keresi a választ, hogy mit tanulhatunk McLuhantöl? Ez ma már a pedagógiatörténet része.

Az 1960-as években Marshall McLuhan azt jósolta, hogy a tanítást és a társadalom egészét át fogják alakítani az elektronikus kommunikációs technológiák. McLuhan és más médiaelméleti szakemberek vitáztak a technológiai fejlődés társadalomra gyakorolt hatásairól. Felvetették már akkor, hogy az elektronikus kommunikáció egyre növekvő dominanciája mély hatással lesz az iskolázásra. McLuhan (1911-1980) azt vallotta, hogy a növekvő dominanciája az elektronikai kommunikációs technológiáknak a társadalom széles köreiben hat majd, átalakíthatja és újjáélesztheti a formális/hivatalos oktatást. Mc Luhan ötletei radikálisnak számítottak az ő idejében, és sok kritikát váltottak ki a kortársaktól. Nézeteit az internet kora előtt fejtette ki.

Az eszközelmélet azon az ötleten alapul, hogy a kommunikációs eszközök nem csak az információk szimpla kicserélést jelentik, hanem az eszközök milyenségének szociális hatása van, és hogy a domináns eszköztípusoknak hatása van a társadalomra. (A különböző eszközhasználatról a következő fejezetben fejtem ki a gondolataim.) Ez a nézőpont különbözik attól a felfogástól, amely a kommunikációs eszközök hatásait tekintve inkább a tartalomra fókuszál, mint magának az eszköznek a hatásaira. Ezt a nézőpontváltást fejezi ki Marshall McLuhan híres kijelentése: „Az eszköz maga az üzenet.”

McLuhan ötleteit a kommunikációs technológiák hatásairól részben Harold Innis (1894-1952) munkássága inspirálta. Innis amellett érvelt, hogy a kommunikációs technológiák játsszák a központi szerepet az emberi társadalmak formáiban azzal, hogy befolyásolják az információk áramlását és ellenőrzését.

McLuhan megállapítása többek között arra irányultak, hogy a kommunikációs technológiák miként hosszabbítják meg az emberi érzékelő képességet, és hogyan változtatják meg azt, hogy mit jelent embernek lenni a világban. Azt állította, hogy az új kommunikációs technológiák újfajta észlelést és létezést hoznak létre. Érvelése azon alapult, hogy a kommunikáció megértését a testünk kitérjesztésének tekintette: így a számítógépek az emberi test kiterjesztései, meghosszabbításai. Fokozható az együttműködésünk és észlelésünk a világgal a technológiák használatával.

Lynch megállapítása szerint McLuhan és mások meglátták az eddigi legjelentősebb változást az emberi társadalomban, ahogy az egy szóbeli/akusz-tikus térből egy írástudó/vizuálisba megy át. Az elektronikus kommunikációt a cselekvés egyik formájának tekintik, amely azonnali reakciót és részvételt követel. A tudás egy globális hálózatban van tárolva, azonnal hozzáférhető a földrajzi helyzet figyelembevétele nélkül. Ezt tudomásul kell vennünk ma már a tanítási-tanulási folyamat tervezésekor.

McLuhan megalkotta a „globális falu” fogalmát, hogy érzékeltesse elméletét, miszerint a folyamatok és egy új elektronikai társadalom'létrcjötte felidézheti azokat a törzsi falvakat, ahol a szóbeli kommunikáció dominált. McLuhan előrevetítette, hogy az iskola szerkezete, amely tükrözi az új globális logikát, tartalmazza: az integrációt, a tanulás a problémák felvetése és a megoldása köré szerveződik és projekt alapú kutatási feladatokat tartalmaz,

11

rugalmas szervezése történik a tanulóknak és az időnek, a tantermeket a tanulói tevékenységekre és kölcsönhatásokhoz tervezik, a különbségek a munka és a játék, és az iskolán kívüli, illetve belüli lét között összemosódnak.

Bár az új oktatási eszközök fontosak, nem ezek a központi kérdései a tanításának, hanem a tanulók és a tanárok új szerepei: a diákok és a tanárok is tanulók, a tanárok elöremozdítják az információinak megértését, a különbségek a tanárok és az adminisztrátorok között homályosak, a tanulók szabadon mozoghatnak az iskola épületében és területén, a diákok közötti kommunikáció ösztönzött, a tanulók közvetlenül részt vesznek a valódi problémák megoldásában, a diákok együttműködnek.

Nyilvánvaló párhuzamok vannak a megjósolt változások és a manapság a pedagógusok által szorgalmazottak, érzékeltek között. Az IKT tanítás és tanulás hatásainak felülvizsgálatában Toomey megfigyelte, hogy az újabb keletű beszámolók az IKT-t az egész iskolareform forrásaként azonosították. Arra a következtetésre jutott, hogy az IKT lehetne a fő ereje az iskolák átszervezésének. A stratégia bevezetése az iskolákba komoly kihívást jelent a mindennapi gyakorlatba való átültetésben.

Más változásokat is jelent, lebontotta (egyre inkább lebontja) a különbségeket az iskolában és az iskolán kívüli tanulás között, az órarendben is változások történtek, és az osztályterem fizikai környezete is változáson ment át. McLuhan legtöbb publikált nézetének hatása egyértelmű tehát: az IKT hatása a tanítás szervezetére. Ennek tükröződnie kell a tanárjelöltek módszertani felkészítésében is.

1.3. Internetes honlapok használata a tanítási-tanulási folyamatban

A hallgatók számára érdemes olyan részt beiktatni a történelemtanári képzésbe, amely honlapok ismertetésével foglalkozik a történelem órák támogatására. A példaként szolgáló honlapok részletes elméleti és gyakorlati bemutatása során tematikusán adattárak; felvételi, érettségi segédletek; módszertan; segédanyagok; linkek; történelmi források stb. bemutatása történik. Tevékenységként irányított egyéni keresés is történhet az interneten, az elméleti ismeretek saját élményü tanulással történő feldolgozása fontos. A fontosnak tekintett honlapok linkjeinek elmentése a munkaportfólióba történik, minden esetben szerepelni kell a dátumnak az elvárásoknak megfelelően.

A következő honlapok bemutatása példaként szolgálhat, de nyilvánvalóan a kurzusok keretében a tanítási-tanulási folyamatnak megfelelő internetes honlapok bemutatása célszerű.

A Subnet oldalán történelemből is van példa a szövegértési kompetenciafejlesztésre: http://www.sulinet.hu/tanai7kompetenciateruletek/l_szovegertes/ (2015. 05. 21.). Az adott honlapon belül a modulleírások, tanári-tanulói eszközök között található évfolyami bontás. Ezen belül a „B” típus fontos számunkra: ez a programcsomag-típus az adott kompetenciát több műveltségi terület tanításának keretében, kereszttantervi módon támogatja, a szaktárgyi tanórák témáinak feldolgozásával. A fenti linken a történelem tantárgyi tartalomban a szövegértés fejlesztése történhet tanórán. Ez az általános iskolai és középiskolai tanárok számára is elérhető. Felsőoktatásban a szakmódszertan támogatásához lehet használni, hogy a tanítási gyakorlat során minél szélesebb körből tudjon választani a hallgató.

A honlap képének részlete:

Szövegértés-szövegalkotási kompetencia - Letölthető anyagok

Ö ü KONCEPCIÓ

TANTERVEK

É-Ű AJÁNLÁSOK SAJÁTOS NEVELÉSI IGÉNYŰ GYERMEKEK EGYÜTTNEVELÉSÉHEZ

B &MODULLEÍRÁSOK, TANÁRI-TANULÓI ESZKÖZI ELEMEK

ij-Ű 1-2. évfolyam

S-ű 3-4. évfolyam

$ ű 3. évfolyam

□ 4. évfolyam

$<J 5. évfolyam

$ ű 6. évfolyam

$ ű 7. évfolyam

Ö C?8. évfolyam

$ Ü A típus - Magyar nyelv és irodalom B-&B típus

$ ür Történelem Ember és társadalom műveltségterület

|	i-jíj Történelem 8.Tanári modulleírás

j	j$] Történelem S.Tanulői munkafüzet

ÉŰ Földrajz Földünk és környezetünk műveltségterület

& C3 Fizika Ember a természetben műveltségterület

$ □ Kémia Ember a természetben műveltségterület

ffl-Q Biológia Ember a természetben műveltségterület É-ű C típus

http://goo.gl/gHkYU (2015. 05. 21.)

Ezen a linken (http://www.sulinet.hu/tanar/kompetenciateruletek/2_mate matika/ - 2015. 05. 21.) pedig a történelem tantárgyi tartalomban a matematikai kompetenciák fejlesztése történhet tanórán. Ez az általános iskolai és középiskolai tanárok számára is elérhető. Felsőoktatásban pedig szintén lehet használni a szakmódszertan támogatásához.

A honlap képének részlete:

Matematikai kompetencia - Letölthető anyagok

0"O KONCEPCIÓ

$O TANTERVEK

5 &MODULLEÍRÁSOK

□ B típus kereszttantervi programcsomagok

EB 'í_j Ember a természetben

É'ű Környezetismeret

EB-éj Magyar nyelv

É'Lj Művészetek

Epű Testnevelés

j-Ű Biológia

Fizika

É ű Földrajz

@-Ű Kémia

IfTCj Természetismeret

Se? Történelem

i	® ű 5. évfolyam

6. évfolyam

Í1-Cj 7. évfolyam

B-&8. évfolyam

i'Hi Történelem 8.évfolyam Tanári útmutató

“ [?]Történelem 8.évfolyam Tanulói munkafüzet

É-Ű 9. évfolyam

Ep~Cj 10. évfolyam

Ep Ű 11. évfolyam

®Ű 12. évfolyam

H Ű A típus

SŰ C típus

http://goo.gl/rMeJ3M (2015. 05. 21.)

Az Oktatáskutató és Fejlesztő Intézet honlapján (http://www.ofi.hu/ -2015. 05. 21.) a kerettantervi segédanyagok, feladatok segítik módszertanilag is az eredményes tanórai készülést: http://www.ofi.hu/tortenelem-tarsadalmi-es-allampolgari-ismeretek (2015. 05. 21.)

A honlap képének részlete:

▼ TÖRTÉNELEM, TÁRSADALMI ÉS ÁLLAMPOLGÁRI ISMERETEK

►	5-6. ÉVFOLYAM

►	9-10. ÉVFOLYAM

►	11-12. ÉVFOLYAM

Emellett elektronikus segédanyagok is támogatják a tanárjelöltek és a szaktanári munkát: http://etananyag.ofi.hu/tantargyak/tortenelem (2015. 05. 21.).

A pedagógusjelöltek felkészülését nagyban támogathatják a szakmódszertani folyóiratok, amelyek segíthetik a módszertani szemlélet alakítását. Az OFI honlapjáról is elérhető, de az Országos Pedagógiai Könyvtár és Múzeum folyóiratolvasó részéből is. Hármat emeltünk ki példaként a magyar nyelvűek közül:

•	http://www.folyoirat.tortenelemtanitas.hu/ (2015. 05. 22.)

•	http://www.magyarpedagogia.hu/ (2015. 05. 22.)

•	http://www.oktatas-informatika.hu/ (2015. 05. 22.)

Történelmi források célzott keresése történhet cím szerint, szerző szerint és időrendben a Magyar Elektronikus Könyvtár honlapján: http://mek.oszk.hu /html/tarsadalom.html (2015. 05. 22.)

A webes felületek bemutatásának számtalan lehetősége adódna még (pl. Árkádia: http://arkadia.pte.hu/tortenelem/ - 2015. 05. 22.), amely számos módszertani megoldást kínál a pedagógusjelöltek és pedagógusok számára.

A hallgatóknak gyakorlatot kell szereznie e kurzus keretei között annotált linkajánló készítésében. A munkaportfólióhoz kapcsolódva kb. 10 link megadása lenne a feladat a történelem tantárgyhoz és szakmódszertanhoz kapcsolódóan, amelyek esetében közölni kellene az impresszumot, s rövid (maximum 1 000 karakter szóközzel) szöveggel kellene ismertetni a honlap didaktikai felhasználhatóságát a tanítási-tanulási folyamatban. Ezt követné a tudásmegosztás, a kurzus céljaihoz igazodva (pl. egy részletes bemutatása a csoportnak, megosztott dokumentumként Drive-on vagy valamilyen felhö-szolgáltatásban, a névvel ellátott linkajánló megosztása a társakkal és tanárral ímélben stb.).

1. 4. Web 2.0-ás alkalmazások a történelem tanításában

A történelem tantárgyi módszertani képzés erősítendő területe az elektronikus tanulási környezetek felhasználási lehetőségeinek az ismertetése. A témával ismerkedő számára a kihívást az adott alkalmazás megismerése jelenti elsősorban, hisz például a web 2.0-ás alkalmazások természetesen a történelem tantárgytól függetlenül is működnek. A tanárnak kreatívnak kell lennie, hogy ezek tanórai vagy tanórán kívüli didaktikai lehetőségeit kihasználja. Ehhez először a témával meg kell ismerkedni.

Ez a rész a web 2.0 felhasználásának lehetőségeit ismerteti a tanítási-tanulási folyamatban. Rendkívül fontos a számítógéphez kapcsolódó technikai eszközök, alkalmazások használata és módszertana iránti érdeklődés. A tanári pálya során az IKT eszközök használatának fontos szerepe van a tanítási gyakorlatban, a módszertani tudást folyamatosan bővíteni kell.

A tanítási-tanulási folyamatba integrált IKT elemek növelhetik a diákok érdeklődését, motivációját. A példák a történelemhez kapcsolódnak, de az eszközhasználat és a web 2.0-ás „világ” felhasználásának tantárgytól független elemei hasznosíthatóak más szakos pedagógusoknak is. Az elméleti ismeretek területét csak olyan mértékben érintjük, amely feltétlen szükséges a téma tárgyalásához, illetve szeretnénk rávilágítani, hogy bennünket, tanárokat foglalkoztató problémák nem új keletűek. Mi is a web 2.0?

„A Web 2.0 egy jelenség-együttes megnevezése. Ennek a jelenség és szolgáltatás-együttesnek két közös vonása van: az interakció és a tartalommegosztás. A Web 2.0 az a változás, amikor az internethasználók az addigi fogyasztóból (tartalom)szolgáltatóvá váltak. Az addig egyirányú webes kommunikáció kétirányúvá vált - rendkívül egyszerű lett tartalmak, képek, szövegek, linkek, videók, események és kapcsolatok megosztása. Ez a változás az emberi interakciók forradalmát indította el. A Web 2.0 tehát olyan internetes szolgáltatások gyűjtőneve, amelyek elsősorban a közösségre épülnek, azaz a felhasználók közösen készítik a tartalmat vagy megosztják egymás információit.” (Z. Karvalics, 2009 p. 19.)

A „Web 2.0 és IKT-eszközök módszertana” kurzus megszervezése mintaértékű lehet ilyen típusú szeminárium létrehozása esetében. A kurzus lehetőséget adott arra, hogy távoktatás keretein belül támogassa a csoportba belépőket. A gyakorlati tanári munkában jelentős segítséget lehet kapni a tudásmegosztás révén. A kurzus kommunikációs felülete nyitott a Facebook jóvoltából: https://www.facebook.com/groups/1379312088966763/ (2015. 05. 22.). A Virtuális Egyetem egyik kurzusa ez, amelyet az ELTE PPK szervezett: http://www.virtualis-egyetem.hu/ (2015. 05. 22.).

A kurzust szervezői (B. Tier Noémi, Lévai Dóra, Tóth Renáta) azoknak ajánlották, akik szeretnek megismerkedni a különböző web 2.0 eszközökkel, érdeklődnek az IKT-s eszközök iránt, jó ötletet szeretnének kapni az IKT-eszközök felhasználhatóságáról a mindennapok során legyen az munka vagy szórakozás, szeretnének lépést tartani a technika fejlődésével. Ajánlották azoknak a pedagógusoknak is, akiknek fontos a tanulók számára adott különböző feladatokban az IKT-s és web 2.0-s eszközök használata; az e-port-fólió tartalmazzon olyan produktumokat, amelyek IKT-s és web 2.0-s eszközökkel készültek. Cél volt a tanítás-tanulás folyamatának hatékonysága, a digitális kultúra fejlesztése, a pedagógiai szemléletváltás előmozdítása, a tudásmegosztás, a közösségi tanulás és az egymástól való tanulás támogatása, a saját eredmények, jó gyakorlatok bemutatása, a digitális nemzedék megszólítása újszerű, saját ötleten alapuló, tanórai kontextusba vagy tanórán kívüli tevékenységekbe ágyazott módszertani gyakorlatokon keresztül.7

A Gondolkodjunk együtt a digitális állampolgárságról kurzus a fent említettnek az előzménye, amelynek digitális „lábnyomai” felfedezhetőek a Delicious könyvjelző (amely web 2.0-ás eszköz) segítségével: https://delicious. com/digitalisallampolgarsag (2015. 05. 22.)

A tanulási eszközök Top 100-as listájának kialakítása Jane Hart nevéhez kapcsolódik, aki immár 9. éve végzi ezek vizsgálatát. Angol nyelvű honlapjának elérhetősége: http://c41pt.co.uk/ (2015. 05. 22.). Hart meghatározása szerint tanulási eszköznek minősül minden olyan szoftver, online eszköz vagy szolgáltatás, amit használhat az egyén saját személyes vagy szakmai tanulásához, az oktatáshoz és képzéshez, illetve e-leaming létrehozására. A

7 http://www.virtualis-egyetem.hu/web-2-0-es-ikt-eszkozok-modszertana/ (2014. 05. 05.)

Top 100-as lista tehát nem csupán web 2.0-ás eszközt tartalmaz, hanem azokat is, amelyek a fenti meghatározás alapján segítik a tanítást-tanulást. A Hart által közzétett Top 100 listája a 2014-es tanulási eszközöknek elérhető a honlapján, s meg is magyarázza saját választásának (a 10 legjobb) indokait. Jane Hart 2014-ben8 a következő eszközökre, alkalmazásokra szavazott: Twitter, Tweetdeck, Feedly, WodPress, Buddypress, PowerPoint, Slideshare, Keynote, Poll Everywhere és IFTT.

A digitális eszközök támogatják tehát a napi tanári munkát. Leendő tanárként az IKT (információs és kommunikációs technológia) eszközökkel támogatott óratervek kipróbálása fontos tapasztalatot jelenthet a tanárjelöltek számára: felhasználhatják a konstruktív pedagógia, a projekt alapú tanítás és kutatásalapú tanítás módszertanát, és a tanítást az IKT eszközök felhasználásával tehetik hatékonyabbá. A saját tanítási gyakorlatuk során a fő kérdés számukra: Milyen módszertani megoldásokkal tudják elérni, hogy a digitális technológia hatékonyan szolgálja a nevelési - képzési célokat?

Web 2.0-ás környezetben az alábbi tanulási tevékenységeket végezhetik például a hallgatók/tanulók: iskolán kívüli adatgyűjtés, munkanapló készítése, a projekttemiék elkészítéséhez szükséges munkatevékenység, kölcsönös visszajelzések. Tanulásmenedzsment rendszerként használhatják a Facebook és Google weboldalakat. Munkaformaként a kooperatív munkát, pármunkát és egyéni munkát is alkalmazhatnak. A következő digitális eszközöket is használhatják például: videoszerkesztő eszközöket, kollaborációs eszközként (pl.: közösségi oldalakat, linkmegosztást), kommunikációs eszközként

8 http://c41pt.co.Uk/topl00tools/sample-page/who-voted/#sthaslr7UJrcekJ.dpuf(2015. 05.22.)

chatet, digitális médiaeszközöket (lap topokat, digitális fényképezőgépet, videokamerát, asztali számítógépet), interaktív táblát (pl. a projekt bemutatására), mobileszközöket (okostelefonokat), videomegosztó oldalt (You Tube), widget-eket (Google alkalmazások, eszközök pl.: Google Maps) stb.

A tanulási folyamat során a tanárjelöltek együttműködési készsége, kreativitása fejlődik. A kollaboratív munka során digitális eszközöknek és a web2.0-ás szolgáltatásnak kiemelt szerepe lehet a tartalomfejlesztésben, együttműködésben és a projektcélok megvalósításban. A tanulási folyamat során az IKT olyan alkalmazásait sajátíthatják el saját élményű tanulással, amelyek gyakorlati alkalmazása lehetséges.

Csoportos és egyéni tevékenység során a munkanapló használata segíti a reflektív magatartás kialakítását. A munkanapló lehetséges felépítése, tartalma: a projekt tartalmát tükröző, kreatív cím; a csoport tagjainak megnevezése; a projekt rövid összefoglalása a főbb témákkal, tevékenységekkel, a projekttermékkel; a tevékenységre fordított idő a kurzuson (tanórán) kívül; a tanulói tevékenységek felsorolása az előkészítés, a projektfeladat végrehajtása során; a szükséges eszközök, források (hardver, szoftver), a felhasznált szakirodalom megnevezése stb.

Munkáltató történelemtanításként értelmezhetjük az ilyen projekt (kurzusszervezés) végrehajtását, hisz a végső cél projekttermék készítése lesz (ppt, film, Google térkép stb.), mindeközben hivatkozniuk kell a felhasznált forrásokra. Rendkívül fontos hozadéka az ilyen feldolgozásnak, hogy a szerzői jogokkal kapcsolatos tudása bővül a kurzust elvégző hallgatóknak, s az idézés, forrásmegjelölés szabálykövetö magatartása az életük részévé válik. Természetesen ebben nem csupán ennek a folyamatnak van része.

Újszerű tanórákat tarthatnak, amelyeken korszerű IKT alapú módszerek és eszközök szerepelnek. Az óratervnek a valós helyi viszonyokhoz való elkészítése fontos szakmai feladat. A kipróbálás során keletkezett tapasztalatok tudatos átgondolása, megfogalmazása, a reflektálás kihívást jelent számukra.

A kurzus elvégzése fejlődést hoz az IKT pedagógiai célú használata szempontjából. Motiválhatja a hallgatókat a tevékenység. A didaktikai funkciója is jelentős a kurzusnak, hisz alkalmas az érdeklődés felkeltése mellett új ismeretek korszerű átadására, lehetőséget kapnak elemzésre, rendszerezésre. Az általuk elkészített és megjelenített információk hitelesekké, szemléletesekké válnak. A kurzus kiírásának megfelelő tartalmi követelmények bővíthetik a hallgatók ismereteit, képességeit. Fejleszthető szociális kompetenciájuk, az érzelmi intelligenciájuk, a szövegalkotásuk az IKT eszközök használatával. A valódi előnye egy ilyen kurzusszervezésnek nem az eszközhasználati tevékenység, hanem a nevelési és tartalmi célok megvalósításának támogatása.

A web 2.0 szolgáltatások fajtái példákkal9 szerepelnek az alábbi felsorolásban: blogok (WordPress, Blogspot), közösségi tartalomszerkesztés (Wiki), videómegosztók (YouTube, Videa, Indavideo), képmegosztók (Picasa, Flickr), közösségi oldalak (Facebook), online dokumentumszerkesztés (GoogleDocs, Google Drive), microblogok (Twitter), podcast (Google Hangouts), e-Port-fóliók, közösségi könyvjelzők (Delicious), online játékok, környezetek (Second Life), online prezentációk (Prezi, Slideshare), online gondolattérképek (MindMeister, bubbl.us, Mindomo, VUE10), eLearning keretrendszer (Moodle, Edmodo, Edu 2.0/Neo) stb.

9	A felsorolás összeállításához felhasznált elektronikus kérdőív: A web 2.0-ás eszközök alkalmazása (a kutatás vezetője dr. Námesztovszki Zsolt)

10	http://matchsz.inf.elte.hu/TT/VUE/ (2015. 05. 22.)

Web 2.0-ás szolgáltatások gyűjteményét a melléklet tartalmazza. Nincs az ottani listában, de jól hasznosítható csoportmunka esetén is a Sulinet (gondolattérkép, idövonal készítése). Web 2.0-ás eszközök felhasználási lehetőségei egy-egy kiragadott példa a történelem tanítása során: Drive (projektmunkák támogatása), Google dokumentumok (űrlap, tesztkészítés), Socrative 2.0 (online tesztek készítése), TrackStar (internetes kalandozás - feladatkészítés).

A módszertani kurzus keretében el kell hangoznia frontális ismertetésnek is a web 2.0-ás eszközről, alkalmazásokról. Mindez azonban a hallgatók bevonásával mélyül el a gyakorlatban. Fontos egyénileg megtapasztalni a működésüket, egyéni kérdések esetén a tanár segítséget nyújthat. A kurzusvezető röviden összefoglalja az elektronikus tanulási környezet aktuális témájához szükséges ismereteket, majd irányított egyéni munka következik IKT eszközhasználattal. A hallgatók érdeklődési körüknek, tudásuknak megfelelően egyéni produktumokat állítanak elő, amelyet a munkaportfóliójukba mentenek. Az ellenőrzés - értékelés történhet önellenőrzéssel linklista készítésével (Drive-ban a tanárral és/vagy társakkal megosztott dokumentum).

Elsősorban képességfejlesztésre alkalmas a TrackStar alkalmazás. Regisztráció és a feladat elkészítése után a link segítségével a http://trackstar. 4teachers.org (2015. 05. 22.) megfelelő oldalára lehet csatlakozni. A lapon kettő görgető sáv jelenik meg jobb oldalon. A fenti tartalmazza a fő kérdést és a feladat teljes képernyős linkjét. A böngésző eszköztár vissza nyilával lehet az eredeti weblapra visszajutni. A működtetés ugyanaz, mint az előzőnél. A kurzuson például csoportos feldolgozás is történhet a tanári céloknak megfelelően. A weboldalon bal oldalon szereplő Track Description kifejezésre kattintva tekinthetők meg az esetleg beírt nevelési-fejlesztési célok. A

szövegdoboz alatti View in Frames lehetőséget választva visszajutunk az eredeti feladatokhoz. A View in Text lehetőséget választva a feladatokhoz kapcsolódó szöveg látható görgető sávok nélkül. A tanár a gyakorlatban (belépéssel) megmutatja a konkrét weblapot.11

Az E-leaming felület használatára itt nem térek ki, a legtöbb felsőoktatási intézmény használ valamilyet a tanítási-tanulási folyamat támogatására (pl. Moodle).

1. 5. Google Drive felhasználása a tanítási-tanulási folyamatban

A témával kapcsolatos tanári magatartást nagymértékben befolyásolják a technikai feltételek: Van-e a tanteremben tanári asztali számítógép vagy laptop? Van-e megfelelő internetkapcsolat? Rendelkeznek-e a hallgatók laptopokkal (esetleg okostelefonnal, tablettel).

Ebből következik, hogy egy szemináriumon nem mindig van lehetőség ennek alkalmazására, de egyre inkább elképzelhető ennek megvalósítása. A kurzuson kívüli tanítási-tanulási folyamatoknál azonban egyértelműen használható a web 2.0-ás alkalmazás. A Google Docs/Drive a tudásmegosztás, tudásszervezés fontos eszköze lehet. A tanulásszervezés, módszerek különbözőek lehetnek: egyéni tanulás, távoktatás, online előadás, interaktív gyakorlás, tudásmegosztás, elektronikus tanulási környezet. A technikai előismeret terén csupán felhasználói szintű számítógépes alapismeret szükséges és a tudásmegosztó virtuális helyszín használatának ismerete.

11	Részlet a szerző által OFI számára fejlesztett módszertani segédanyagból.

http://www.ofi.hu/az-okori-hellasz A feladat neve: "Életet vagy halált?" - internetes kalandozás (2015. 05. 22.)

Az alábbi anyag bemutatása SME 2.0 Courses | Proactive Networking in Business Management of European által elkészített internetes anyagra támaszkodik.12 A lenti link segítségével részletesen lehet tájékozódni a működéséről. Néhány funkció kiemelése a történelemtanítás didaktikai támogatása esetén lehet fontos. A Google Drive egy ún. felhő-alapú szolgáltatás, melynek lényege, hogy a különböző fájlokat nem egy konkrét számítógéphez tartozó adathordozón (pl. merevlemezen) tároljuk, hanem az interneten egy erre a célra kialakított tárhelyen. A szolgáltatás használata ingyenes és alap esetben 5 GB-os tárhelyet biztosít.

A szolgáltatás nem csupán webes tárhelyet biztosít a felhasználóknak, hanem egy online szerkesztőeszköz-csomag segítségével lehetővé teszi azt is, hogy programok telepítése nélkül tudjunk szerkeszteni különböző típusú állományokat - szövegek, táblázatok, prezentációk, képek, stb. Lehetővé teszi, hogy az állományokat az interneten másokkal megosszuk, vagy akár közösen szerkesszük őket, földrajzi elhelyezkedéstől függetlenül!

A Google Drive tehát (leegyszerűsítve) három lényeges dolog ötvözete: internetes tárhely dokumentumaink, fájljaink számára, böngészőn keresztül használható online szerkesztőeszköz-csomag, megosztást és közös szerkesztést biztosító online szolgáltatás. Ennek segítségével a kurzust hallgatók számára a tevékenykedtetés is élményszerűvé válik.

A webes használaton túl a Drive asztali és a mobileszközös alkalmazásként is telepíthető a számítógépről, okostelefonról vagy táblagépéről való hozzáféréshez. A beépített szinkronizálási funkciója biztosítja, hogy a fájlok, mappák és Google-dokumentumok az összes eszközén azonosak legyenek. A Google Drive használatának elsajátítását videók is támogatják.13

12	http://source.smepro.eu/hu/tananyag/google-drive-dokumentumok (2015. 05. 22.)

13	http://www.youtube.com/watch?v=ANBKrW64AIA és

http://www.youtube.com/watch?v=BFmTDJWQYHY (2015. 05. 22.)

Az elsajátításnak ki kell terjednie a Google Drive dokumentumaira,a navigációs sáv használatára, a Drive fejlécben a rendezés és beállítás funkció megismerésére.14 A fájlok rendezéséhez, mozgatásához használhatjuk a rendezés menüt, de ún. drag & drop módszerrel is mozgathatjuk a fájlokat, vagyis az egérmutatóval a fájl fölé navigálva és az egérgombot nyomva tartva mozgathatjuk őket a megfelelő mappákba! Az egyik (módszertani szempontból is) fontos funkció a Drive megosztás lehetősége privát módon vagy nyilvánosan.15 Itt van lehetőség távoli helyről is a közös munkára, szerkesztésre.

A link birtokában megfelelő beállítás esetén bárki hozzáférhet a tartalomhoz, aki ismeri a hozzá tartozó linket (URL címet). De lehet teljesen nyilvánossá is tenni az interneten, s akkor bárki megtalálhatja, és hozzáférhet a tartalomhoz.

14	http://source.smepro.eu/hu/lecke/google-drive-hasznalata (2015. 05. 22.)

15	http://source.smepro.eu/hu/lecke/dokumentumok-megosztasa-google-drive-ban (2015.05.22.)

2.	PEDAGÓGIAI ÉRTÉKELÉS, MÉRÉS TÖRTÉNELEMBŐL

Az értékelés, vonatkozzon az iskolai szervezettel, az intézményműködéssel vagy az iskolahasználókkal kapcsolatos bármely területre, folyamatra, személyekre vagy csoportokra, a vezetői, a tanári munka legösszetettebb, legnehezebb része. E területnek széles szakirodalma van, s a tanárképzés egyik területének hiányaként már a rendszerváltás időszakában többen felhívták a figyelmet (ezekre a megjegyzésekre visszautalok azok felidézésével). A pedagógiai értékelés és mérés tanítása megjelent a kurzusok között, de sok esetben a korábban végzett kollégák e terület pontos ismeretének hiányával küzdenek.

„A gondok forrása értékelési kultúránk hiányosságaiban is kereshető. Ha az iskola vonatkozásában az értékelés szóba kerül, többnyire a tanulók értékelésére gondolunk, hisz ez az iskolaügy évszázados küldetésének a tartozéka. Persze ezen a téren is rengeteg teendőnk van, modem, gyermekközeli eszközök, iskolahasználó, - barát módszerek alkalmazásával kell kiegészítenünk hagyományos értékelési palettánkat. A tanulói teljesítményértékelés minősége meghatározója lesz az intézményműködés értékeléskor kapott összképnek. Hisz az iskolaműködés értékelésének komplex rendszerében a tanulói teljesítmények szerepe, mint tudjuk, meghatározó. De a rendszerhez tartozik a pedagógusok, az iskola működését segítő munkatársak, az iskola egyes csoportjainak, „team”-jeinek munkaértékelése, munkájuk „minősítése” is...” (Tóth, 2000 p. 217.)

A pedagógusok minősítésének témáját e rövid összefoglalásban nem érintem. A pedagógiai értékelés, mérés történelemből téma nagyon rövid összefoglalása következik. A gyakorlat szempontjából igyekeztem megközelíteni

a témát úgy, hogy az elméleti részek is hasznosíthatók legyenek a mindennapi munkában. A cél tehát az elmélet és gyakorlat közötti kapcsolat erősítése. Ez nem képzelhető el a tanárképzés és továbbképzés reformja nélkül.16

„Az iskolai értékelést mindig is nagy érdeklődés kíséri, hiszen ez a pedagógiai tevékenység tanulókat, szülőket, pedagógusokat egyaránt érzékenyen, egzisztenciára kihatóan érint.

Az utóbbi években több jelenség is hozzájárult ahhoz, hogy ez az érdeklődés még jobban felerősödjék. Olyan tendenciákra gondolhatunk többek között, mint a teljesítményelv hangsúlyosabbá válása társadalmi méretekben; az iskola szelektáló hatásának felismerése; az iskola lehetőségeinek mérlegelése az esélyegyenlőség biztosítása érdekében; a megerősítés személyiség-fejlödésben/fejlesztésben játszott szerepének széles körű elismerése; a folyamatos, rendszeres visszacsatolás jelentőségének felismerése; a pedagógiai valóság rendszerszemléletű megközelítésének igénylése; a pedagógiai folyamat egyre gyakoribb értelmezése a megvalósult/megvalósítható döntések szempontjából.” (Falus, 1989 p. 101.) Érzékelhető, hogy az értékelés sokféle összefüggésben merül fel. Az új tanfelügyeleti és minősítési rendszernek is fontos része a tanári kompetenciák értékelése.

2.	1. Az értékelés definiálása és szintjei

Báthory (1997 p. 223.) így ír a pedagógiai értékelésről: „Az értékelés során közvetlenül valamely pedagógiai jelenség vagy teljesítmény „értékét” állapítjuk meg, közvetve pedig azokról a célokról és folyamatokról mondunk

16	Ezt a szakirodalom régóta hangsúlyozza. Pl.: Vidákovich Tibor (1990): Diagnosztikus pedagógiai értékelés. Akadémiai Kiadó, Budapest, p. 8.

értékítéletet, amelyek révén a jelenség vagy a teljesítmény megvalósult. Lehet ezt az összefüggést úgy is kifejezni, hogy az értékelés lényege: viszonyítás a cél és a hatás között.” „Összefoglalóan kijelenthetjük tehát, hogy a pedagógiai értékelés nem más, mint a pedagógiai információk szervezett és differenciált visszajelentésének elmélete és gyakorlata.'" (Báthory, 1997 p. 224.) Báthory Zoltán a tanítás-tanulás rendszerszemléletű modelljéről tájékoztat a Tanulók, iskolák - különbségek című könyvében (1. ábra).

Bemeneti tényezők

Folyamattényezők

Kimeneti tényezők

2

Környezet

1. ábra: A tanítás-tanulás rendszerszemléletű modellje (Báthory, 1997p. 22.)

Az ábra alapján világos, hogy beszélhetünk a tanulók értékeléséről, a tanítási-tanulási folyamat értékeléséről, a célok, tartalom (követelmények) értékeléséről. Tehát „a minden pedagógiai kategóriára kiterjedő visszacsatolást nevezzük pedagógiai értékelésnek. Az értékelés ma már nemcsak a tanulók tantárgyi teljesítményére irányul, tárgya lehet egy oktatási rendszer, egy is-

kola, az iskola személyzete, egy vagy több tanterv, a tanítási óra stb. Az oktatás minden szintjére (országos, helyi, iskolai, osztálytenni, egyéni) kiterjedő visszacsatolás lehetővé teszi, hogy a valóság tényei alapján irányítsuk, szabályozzuk az oktatást.” (Golnhofer, 1998 pp. 413-414.) A továbbiakban értékelésen pedagógiai értékelést értünk.

Az értékelésnek legkevesebb nyolc szintjét különböztetjük meg. A szintek a következők (a szintek utáni zárójelben látható a feladat optimális végrehajtásához szükséges szakértelem státusa): a tanulók értékelése (tanító, tanár); a tanítási-tanulási folyamat értékelése (tanító, tanár); egy-egy osztály értékelése (tanító, tanár); az iskola értékelése, pedagógiai terület, tantárgyak helyzetének értékelése (iskolaigazgató, az iskolavezetés tagjai, kutató); egy tantárgy vagy tantárgycsoport helyzetének értékelése több iskolában vagy egy régióban (szaktanácsadó, kutató); a neveltség problémáinak (pl. a tanulók értékfelfogása, magatartása) értékelése több iskolában vagy egy régióban (szakértő, szaktanácsadó, kutató); egy-egy műveltségi terület országos helyzetének felmérése, több azonos témájú és módszerű felmérés időkövető ösz-szesítése (kutató); egy-egy műveltségi terület nemzetközi összehasonlítása, az oktatási rendszer értékelése (kutató). (Báthory, 1997 p. 227.)

Az értékelésben a tanítás-tanulás eredményéből indulunk ki, abból vonunk le következtetéseket az eredmény oksági előzményeire: a célrendszerre, a folyamatra és a tanulóra nézve. Ennek a logikának megfelelően három visz-szajelentési kör konstruálható (vö. 1. ábra). Az első visszajelentési kör a tanulóra irányul, a második a tanítási-tanulási folyamatra, harmadik pedig a célrendszerre és közvetve az egész oktatási rendszerre. Ezen visszajelentési körök közös sajátossága, hogy a tanulóban bekövetkezett változásokból (személyiségvonások, kognitív teljesítmények, a motoros tanulás eredményei, affektív változások stb.) indulnak ki. Ezen kívül más visszajelentési körök is

elképzelhetők, mint például az, amelyik az iskolai munkában érdekeltek (pedagógusok, szülők, tanulók, önkormányzatok, iskolafenntartó stb.) tapasztalatából irányul a folyamatra és a célrendszerre. „Összefoglalóan megállapíthatjuk, hogy a pedagógiai értékelés három visszajelentési köre három pedagógiai kategóriára - a célrendszerre, a tanítási-tanulási folyamatra és az eredményekre - irányul. Ez a pedagógiai értékelés alapstruktúrája.” (Báthory, 1997 p. 228.) A pedagógiai értékelés szintjei közül az elsővel, a tanulók értékelésével foglalkozom a továbbiakban.

2. 2. A mérés módszerének helye és szerepe oktatásunkban

Gyakran az értékelés és az ellenőrzés fogalmát szinonimaként használják. Az ellenőrzés általában megelőzi az értékelést, annak szükséges, de nem elégséges előfeltétele. Az ellenőrzés az értékelés részművelete, egyik aktusa csupán Báthory (1997) szerint. Történelem órán például ellenőrizzük, hogy a tanulók elkészítették-e a házi feladatokat, de munkájuk minőségét értékeljük. „Az értékelés egy hosszú és bonyolult folyamat részeredményét vagy végeredményét viszonyítja a célokhoz, míg az ellenőrzés jellegzetes módon rövid távú és viszonylag egyszerű „értékelés”. Az elmondottak értelmében tehát az ellenőrzés, bármilyen szakszerűen végezzék is, önmagában nem segítheti a tanítási-tanulási folyamat szabályozását, az oktatás hatékonyságának növelését. A tanári munka egyik gyakori hiányossága, hogy a tanulók ellenőrzése nem válik értékeléssé, s így az ellenőrzés öncélúvá lesz.” (Báthory, 1997 pp. 225-226.) Leszűkítő nézet tehát, hogy az értékelés egyedüli érvényes és megbízható módszere a mérés.

„A mérést olyan személyek végzik, akik sem egzisztenciálisan, sem szakmai érdekeltségből nem érintettek az eredmények színvonalában. A jól szervezett külső értékelés hat a belső értékelésre, a két értékelési eljárás befolyásolja és feltételezi egymást.” (Kiss - Mezősi - Pavlik, 1999 p. 7.)

„Az értékelés két részfolyamatra osztható: az adatgyűjtésre és az adatok interpretálására. Ez utóbbi a szorosabb értelemben vett értékelés. Az adatgyűjtésben a rendelkezésre álló módszerekkel igen különböző pontosságot érhetünk el. Adatgyűjtésünk lehet elnagyolt, felszínes, szubjektív, mint igen gyakran (bár nem okvetlenül) a feleltetésnél, de lehet részletező, alapos és objektív, mint egy jó feladatlap esetében. Ha azt mondjuk, hogy a tanulási eredményeket „megállapítjuk”-, a többnyire egy hozzávetőleges pontosságú vélekedést, becslést takar. Az ennél pontosabb adatgyűjtést nevezzük mérésnek. A mérés a társadalomtudományokban relatív fogalom, inkább a pontosságra törekvést fejezi ki, mint a fizikai értelemben vett precizitást.” (Báthory, 1997 p. 228.)

A pedagógus mindennapi munkájában a mérés megszokott, nélkülözhetetlen és széles körűen alkalmazott eljárás. A pedagógia számos területén jól használható mérési eljárások állnak rendelkezésünkre.

E módszerek kritikai feldolgozása, a tanítás, nevelés gyakorlatában való felhasználása nagymértékben növelheti a pedagógiai tevékenység hatékonyságát. Mérésen olyan tevékenységet értünk, amelynek eredményeként a vizsgált jelenség (esetünkben a tanuló tudása) számszerűen jellemezhetővé, más hasonló eredményekkel objektíve összehasonlíthatóvá válik. Kvantitatív ösz-szehasonlítást tesz lehetővé. (Ágoston - Nagy - Orosz, 1974 pp. 9-10.)

„A nevelés célja a pedagógiai hatásfolyamatban realizálódik. A hatásfolyamat különféle szervezeti keretekben (pl. tanórarendszerben), szervezeti fonná-

ban (pl. frontális osztálymunkával), különféle eszközök, módszerek segítségével játszódik le. (Ágoston - Nagy - Orosz, 1974 p. 11.) A pedagógiai hatásfolyamat eredménye a személyiségben, a pszichikumban létrejövő változás, az új pszichikus képződmények: jellem, akarat, meggyőződés, képességek, ismeretek, jártasságok, készségek.” (Ágoston -Nagy- Orosz, 1974 p. 13.)

Mérésen a továbbiakban a szó szükebb értelmében eredménymérést, mé-réses módszereken pedig az eredményvizsgálat során alkalmazott méréses eljárásokat értem. (Ágoston — Nagy - Orosz, 1974 p. 15.)

2. 3. Az eredménymérés funkciója a pedagógiában

A pedagógiai értékelés általános lépései: az értékelés céljának, funkciójának kijelölése; az értékelés tárgyának, területeinek meghatározása; a mérőeszközök kiválasztása, létrehozása; a vizsgálat lebonyolítása; az adatok, eredmények elemzése, értékelése; visszacsatolás. (Gábri, 1998)

Az „eredménymérésnek a pedagógiában két alapvető funkciója van. Először: megoldja az ellenőrzést, az értékelést, azaz a visszacsatolást, és ezáltal lehetővé teszi a hatásfolyamat irányítását. Másodszor: lehetővé teszi a hatékonysággal összefüggésben levő hipotézisek értékelését.” (Ágoston - Nagy — Orosz, 1974 p. 19.)

A tanulói tevékenység eredményességének egyik alapfeltétele a visszacsatolás, az önértékelés. Az értékelés és önértékelés eredményessége az információk minőségétől, vagyis az eredményvizsgálat pontosságától, objektivitásától függ. Nz eredménymérés alapfunkciójának háromféle változata lehetséges: individuális, teljes körű, reprezentatív eredménymérés. Csak az elsőt részletezem a továbbiakban.

33

„rtz individuális eredménymérésnek az a célja, hogy az adott személyre vonatkozóan megállapítsa: milyen mértékben felel meg a nevelési követelményeknek, milyen a neveltségi szintje, a tantervi követelményekhez képest milyen színvonalú a tudása, illetve milyen képességei, ismeretei, jártasságai, készségei vannak vagy nincsenek. (Az individuális eredményvizsgálat hagyományos eszközei közé tartoznak a megfigyelés, a szóbeli feleltetés, a dolgozatírás, a röpdolgozat. A méréses módszerek fontosabb eszközei: személyiségtesztek, szociometria, képességtesztek, tantárgytesztek.)” (Ágoston -Nagy - Orosz, 1974 p. 20.) A hagyományos eszközök közül a dolgozatírással, a méréses módszerek közül a tantárgytesztekkel fogok foglalkozni. Ezzel a témával kapcsolatban a bloomi általános értékelési taxonómia egyszerűsített változata tájékoztat (1. táblázat).

Szint -	I. Értelmi	II. Motoros	III. Érzelmi-akarati
Terület	(Kognitív)	(Pszichomotoros)	(Affektív)
1.	A) Felidézés	A) Utánzás	A) Nyitottság
2.	B) Megértés	B) Külső vezérlés	B) Befogadás
3.	C) Alkalmazás	C) Belső vezérlés	C) Értékképzés
4.	D) Magasabb értelmi műveletek (analízis, szintézis, értékelés)	D) Interiorizáció	D) Értékrendszer kialakítása

E) Magatartás (jellem)

1.	táblázat. A bloomi általános értékelési taxonómia. Kádárné (1979) p. 315.

„A hazai didaktikai szakirodalomban a „taxonómia” néven ismert kategóriarendszerek egységes fogalmi keretként szolgálnak a tanulás különféle területeken megmutatkozó eredményeinek összevetéséhez és értelmezéséhez. Ezek a taxonómiák értékelési taxonómiák, és közös jellemzőjük, hogy a teljesítményt egy lezárt tanulási folyamat végállapotaként írják le.” (Kádárné, 1979 p. 314.)

A további fejtegetéseket e táblázat első részére (értelmi műveleti szintek) alapozom. A bloomi kategóriák a feladatok kidolgozásában és tipizálásában hasznosak. (Kádárné, 1979 p. 325.)

2.	3.1. Felidézés (emlékezet, pontos emlékezet)

Bloom ebbe a kategóriába sorolja mindazokat a feladatokat, amelyek megoldása azt bizonyítja, hogy a tanuló valamire pontosan és jól emlékszik. Az ellenőrzés-értékelés módját illetően a pontos felidézést igénylő tudnivalókkal kapcsolatban kevés nehézségünk van: a rákérdezés egyszerű és konkrét. (Kádárné, 1979) Példák a pontos emlékezet vizsgálatára:

1.	típus: tudomásul veendő elemi információkra (tények, adatok) kérdezünk. Pl.: Ki volt Magyarország miniszterelnöke 1848 májusában?

Ide tartoznak egyébként a szó szerinti prózai idézetek is (Pl.: történelmi forrásból).

2.	típus: elnevezésekre, szabályokra, jelekre, jelölésekre, definíciókra kérdezünk. Pl.: Mi az inkvizíció fogalma?

A „második típusba olyan nevek (jelölések, kódok) tartoznak, amelyek megtanulása csak akkor nyer értelmet, ha a jelölő (az elnevezés jel) mögött levő tartalom a tanulókban a „kívántnak megfelelően” rendeződik.” A jelölő

35

(elnevezés) mögött meglevő képzethalmaz egyes esetekben helyesen irányíthatja a cselekvést akkor is, ha a kódot, fogalmat a tanuló nem tudja pontosan felidézni. A tudnivalók e második típusának vizsgálata átvezet a megértés szint vizsgálatának kérdésköréhez. (Kádárné, 1979p. 316.)

2. 3. 2. Megértés (átkódolás más jelrendszerbe, értelmezés)

„Bloom ebbe a kategóriába azokat a feladatokat sorolja, amelyek megoldása bizonyítékul szolgál arra, hogy egy elnevezés, szabály, jel, jelölés, definíció mögöttes tartalmaival együtt és azoknak megfelelően rögzült a tanulókban. Az ellenőrzés-értékelés a megértés területén sokkalta bonyolultabb módszertani problémákat vet fel. (Kádárné, 1979 p. 317.)

Ha azt kérdezzük például, hogy értik-e a tanulók az agrárolló fogalmát, már nem támaszkodhatunk egyetlen, konkrét feladat megoldásából származó információra. Azért nem, mert a „megértés” a külső megfigyelő számára nem közvetlenül hozzáférhető. Lehet, hogy a tanuló az agrárolló fogalmának kifogástalan definícióját adja, mégsem dönthetjük el azonnal, hogy milyen tanulói megértést tükröznek. Azért nem, mert a pontos meghatározás visszaadása önmagában nem garantálja a mögötte rejlő helyes képzeteket. Nem tudhatjuk, hogy a tanuló felismeri-e az agrárolló jelenségét. A közvetlen kérdésfeltevés helyett tehát közvetettebb technikához kell folyamodnunk: meghatározzuk, hogy a tanuló szintjén milyen összefüggésben kell értelmezni az agrárolló fogalmát. Amikor azt mondjuk, hogy a tanuló szintjén, elismerjük, hogy a megértésnek különféle szintjei - mélységei - vannak. (Kádárné, 1979 p. 317.)

Sokszor ott követünk el hibát, hogy a tantervi követelményeket nem vesz-szük figyelembe: pl. amit megértés szintjén kellene tanítanunk, azt esetleg az alkalmazás szintjén követeljük. Ez mérésmetodikai probléma.

2. 3. 3. Alkalmazás

„Az alkalmazás szintje azt jelenti, hogy a tanult ismeretek és fogalmak ismeretlen szituációkban: problémahelyzetekben is működnek. Az alkalmazásnak megértési (értelmezési) és pontos emlékezeti komponensei is vannak, de új elemként jelenik meg a megfelelő megoldáshoz vezető cselekvés céltudatos megválasztása és indoklása.” (Kádárné, 1979 p. 319.)

2. 3. 4. Magasabb értelmi műveletek (analízis, szintézis, értékelés)

„Bloom három „magasabbrendü értelmi műveleti szintet” jelöl meg, ezeket „analízis”, „szintézis”, „értékelés” szinteknek nevezi...

A negyedik szinttel kapcsolatban fel szokott merülni az a kérdés, hogy a köznevelés keretein belül van-e egyáltalán lehetősége e szint vizsgálatának... Ezen a szinten a tantárgyi határok többnyire összemosódnak, és ezért bizonyos fokig „hatáskör-túllépés” veszélyt érzékelünk, ha egy tantárgyban olyan feladatot adunk, amelyben tantárgyon - vagy éppenséggel iskolán - kívüli szempontok is felmerülnek. Pedig ezen a szinten arról a nagyon fontos „eszköztudásról” van szó, amelyet az „életre nevelő iskolának” elsősorban kellene nyújtania: a tudásszervezödésnek arról a fokáról, amelyen a megértett, megjegyzett tények, fogalmak, összefüggések, begyakorolt algoritmusok a tanítási kontextusoktól valóban függetlenedve, az élettapasztalat, az „evidencia” szintjére emelkednek, és egymás közötti spontán újraszerveződésre, új elemek önálló beépítésére alkalmassá válnak. A „megoldás minősége azon

37

múlik, hogy mennyire vagyunk képesek sokféle szempont megértésére, mérlegelésére. E három magasabb rendű értelmi művelet közös eleme tehát a „többszempontúság.” (Kádárné, 1979 p. 321.)

Egy mélyebb tanulói megértés egy későbbi vagy eltérő feladathelyzetben (pl. esszéfeladat), „ahol éppen a probléma több szempontú kezelésén van a hangsúly, fontossá és a sikeres cselekvés lényeges feltételévé válhat.

Az értelmi műveleti szintek tehát nincsenek feltétlenül hierarchikus viszonyban egymással, mégpedig azért nem, mert nem függetleníthetők egymástól, a feladathelyzettől, a tanulók egyéni hátterétől és azoktól a tartalmaktól, amelyeket egy más kategóriarendszerben „művelődési anyagnak” szoktunk nevezni.” (Kádárné, 1979 p. 322.)

2. 4. Tartalomtudás - eszköztudás és a megerősítés

„Az értékelési, valamint a tanítástervezési és -irányítási kategóriák egységes rendszerbe foglalásával lehetségessé válik a tudás két típusának meghatározása. E két típust tartalomtudásnak és eszköztudásnak fogjuk nevezni.” (Ká-dárné, 1979 p. 322.)

„Tartalomtudásnak nevezzük azt a tudást, amely egyedi, konkrét és megértett ismeretekre vonatkozik (pl. definíciók, szabályok, jelek, jelölések, műveleti algoritmusok ismerete, tények, adatok ismerete, eseménytörténeti ismeretek... stb.). Idetartozónak tekintjük tehát mindazokat az ismereteket, amelyek egyedi módon rögzülnek és adekvát helyzetben előhívódnak.

Eszköztudásnak nevezzük azt a tudást, amely újabb információk, üzenetek - „ tartalomtudások” - önálló vételét, beépítését, illetve tudásuk továbbadását (közlését) teszi lehetővé. Ilyen tudás az értelmes, válogató-alkalmazkodó olvasás képessége...

Tartalom tudás jellegű pedagógiai ismeret, ha valaki objektív feladatlapot tud szerkeszteni: tudja, hogy milyen elvek szerint kell feleletválasztásos feladatokat készíteni, elterelő válaszokat kiválasztani, eredményeket összesíteni, hibaelemzést készíteni, átlagot számítani.

Pedagógiai eszköztudásunknak ez a tartalomtudás akkor válik szerves és működő részévé, ha azt is tudjuk, hogy mikor és mit szükséges, szabad vagy éppenséggel tilos mérni, mikor milyen összesítésnek van értelme, milyen következtetéseket enged meg a mérés, és ezek a következtetések mi módon építhetők be a tanulás irányításába.” (Kádárné, 1979 pp. 323-324.)

Mielőtt a feladatlap-szerkesztés ismérveit áttekintenénk, meg kell ismerni előtte a megerősítés szerepét és a mérésmetodikai alapelveket. A pedagógiai értékeléshez szükséges adatokat különböző módszerek segítségével gyüjt-hetjük össze:

„Az értékelési módszerek lehetnek „lágyak” vagy „kemények”. „Lágy” módszerek: a megfigyelés, feleltetés, szóbeli vizsgáztatás, stb. „Kemény” módszerek: felmérés metodikai követelményeknek megfelelő feladatlappal, tantárgyteszttel, objektív értékelési útmutató segítségével.” (Kiss - Mezősi -Pavlik, 1999 p. 15.)

A pedagógiai értékelés első visszajelentési körében a tanulóról - a tanuló tanulási eredményeitől - a tanuló felé áramlanak az információk (vö. Báthory Zoltán ábrájával). „Az információk az esetek többségében egy személy (pl. pedagógus) vagy egy oktatási program közvetítése révén válnak minősítő információkká a tanulóra nézve. Ezzel a tanulás irányítójának az a célja - amint

az köztudott hogy a tanulót, ha szükséges, korábbi tanulása korrekciójára szorítsa, illetve további tanulásra serkentse.

A jól motivált tanulók a tudásért tanulnak. Az ellenőrzésnek és az értékelésnek számukra tulajdonképpen nincs jelentősége. Akkor is tanulnak, ha nem járnak iskolába vagy az iskolában nem ellenőrzik őket. (Az értelmiségi felnőttek is így tanulnak.) A közepesen és gyengén motivált vagy nem motivált tanulókat viszont többek között éppen az ellenőrzéssel és az értékeléssel próbálják tanulásra szorítani. Axiomatikusnak tekinthetjük, hogy a közepesen vagy gyengén motivált emberek úgy tanulnak, ahogy értékelik s nem úgy, ahogy tanítják őket. Vagyis, ha nincs értékelés, akkor nem tanulnak, ha teszttel történik az értékelés, akkor tesztre tanulnak, illetve tanáraik feleltetési, kérdezési szokásaihoz (esetleg rigolyáihoz) igazítják „tanulásukat”. Esetleg tanulás helyett kreatív alkalmazkodási stratégiákkal próbálják túlélni - sokszor igen sikeresen - az iskolaéveket...”

A tanulóra visszaható, tanulását motiváló, módosító vagy éppen demotiváló típusú információ - pszichológiailag - a megerősítés révén fejti ki hatását... a megerősítés egy cselekedetre vagy produkcióra (teljesítményre) adott értékelő reagálás belső átélése, mely növeli annak valószínűségét, hogy a tanuló ember hasonló szituációban az egyszer már megerősített módon reagál. Tehát magatartásmódosító erővel rendelkezik, ezért egyáltalán nem mindegy, hogyan történik a tanulói értékelés iskoláinkban. (Báthory, 1997 p. 237.)

Egy tanár értékelési stratégiája akkor nevezhető szakszerűnek és differenciáltnak, ha sokféle értékelő módszerrel dolgozik... Nem kevésbé fontos a megerősítés érzelmi tónusa.” Kísérletek kimutatták, „hogy az elismerő-buz-dító értékelés általánosságban ösztönzőbben hat a tanulásra, mint a korholószidalmazó hangnemű értékelés, de még ez is többet ér, mint az, ha a tanár

egyáltalán nem reagál tanítványai produkcióira. Az egyénre szóló (differenciált), pedagógiailag és pszichológiailag helyesen „adagolt” értékelés legfontosabb következményének az önértékelő képesség kialakulását tekinthetjük.” {Báthory, 1997 p. 238.)

„U. Lissmann és B. Paetzold vizsgálataik során 11 kategóriából álló megfigyelési rendszert regisztráltak az alábbiak szerint:

1.	Dicséret: a tanár akceptálja a tanulói választ annak megerősítése által. Motiváló komponens, a tanuló személyisége hangsúlyozódik. Pl.: „Ez különösen jó ötlet volt! Kiváló!”

2.	Helyeslés kinyilvánítása: a tanár tárgyilagosan megállapítja a felelet helyességét. A tanuló teljesítményéről adekvát információt is ad közben. „Ez pontos. Igen, így csinálhatja az ember. Rendben van!”

3.	Nem verbális helyeslés kinyilvánítása: például bólintás.

4.	Visszajelzés hiánya: a tanár nem informálja a tanulót a felelet erényeiről és hibáiról.

5.	Nem verbális visszautasítás: a tanár a fejét rázza, lemondóan legyint, grimaszt vág.

6.	Visszautasítás: a tanár tárgyilagosan helyteleníti a tanuló válaszát. „Nem, ez nem stimmel!”

7.	Feddés: a tanár helyteleníti a tanuló feleletét, negatív nyilatkozata kedvezőtlen a személyiségre. Pl.: „Kíváncsi vagyok, mikor kapok tőled egy értelmes választ!”

8.	Nagyon differenciált teljesítmény-visszajelzés: a tanár nem globálisan, hanem a részletekbe menően értékeli a feleletet. A részletekről beszél bőven.

9. Differenciálatlan teljesítmény-visszajelzés: a tanár értékelése csupán a felelet helyességéről vagy helytelenségéről tartalmaz információt. Pl.: „Oké! Igen jó!”

10.	Szociális orientációjú értékelés: a tanár visszajelzése arról informálja a tanulót, hogy teljesítménye milyen viszonyban van az osztálytársak teljesítményével. Pl.: „Igen, ez kicsit jobb volt, mint Mónikáé. Mindenki érti, csak te nem!”

11.	Individuális és kritérium-orientált értékelés: a tanár visszajelzése a tanulási célra, a követelményre vonatkoztatva informálja a tanulót a teljesítményről.” (Kiss - Mezősi - Pavlik, 1999 p. 16.)

A tanulóra ható megerősítés hatékonysága függ a pedagógus információinak érvényességétől (validitásától), megbízhatóságától (reliabilitásától) és tárgyilagosságától (objektivitásától). „Aki értékelési feladatokra vállalkozik, annak legalább alapfokon ismernie kell ezeket a fogalmakat.” (Báthory, 1997 p. 229.)

Most csak az alapvető ismeretek magyarázatára szorítkozunk.

2.	5. Mérésmetodikai alapelvek

E három mérésmetodikai alapelvet a tesztek jóságmutatóinál szokták vizsgálni, valójában a pedagógus minden értékelési eljárásában szerepe van. (Kiss - Mezősi - Pavlik, 1999 p. 19.) Amikor a tesztek esetében említjük, akkor ezt lehet érteni tágabb értelemben is.

2. 5. 1. Validitás (érvényesség)

„Validitáson a teszt érvényességét értjük: azt a tulajdonságát, hogy a teszttel valóban azt mérjük-e, aminek a mérésére a tesztet kidolgoztuk, amit a teszttel mérni kívánunk. A kérdés megint túlságosan is egyszerűnek tűnik, hiszen ha egy tesztet elkészítettünk valaminek a mérésére, szinte természetesnek tűnik, hogy a teszt valóban azt is méri. Ez azonban egyáltalán nem biztos. A problémát megint egy egyszerű példával szemléltethetjük.” (Csapó, 2000 p. 287.)

„Ha egy összefüggést az alkalmazás szintjén tanítottunk meg, akkor az ellenőrzésnek is ezen a szinten kell történnie. Az értékelés validitása nagymértékben azon múlik, mennyire világosak a pedagógus számára a tantervi követelmények.” (Báthory, 1997 p. 238.)

A történelem tanulásának hatékonysága nagymértékben függ a szövegértő olvasás képességétől. Több évvel ezelőtt egyik olvasáspedagógiai vizsgálatunk előtt megkérték az illetékes tanítókat, hogy olvasásmegértési képességük szerint rangsorolják tanítványaikat. Ez a rangsor és a teljesítmény szerinti rangsor azonban nem mutatott korrelációt. Kiderült, hogy a tanítók - az akkori olvasási követelményeknek megfelelően - a hangos olvasási képesség szerint rangsoroltak, és nem a „csendes” olvasásmegértés alapján, ahogy kérték. „így fordulhatott elő, hogy több, sokat és jól olvasó gyerek közepes vagy gyenge besorolást kapott tanítójától, mert a hangos olvasásban valóban nem jeleskedtek. Ez az értékelési „furcsaság” eklatáns példája a validitási problémáknak.” (Báthory, 1997 p. 238.)

A validitás lehet tartalmi, fogalmi és előrejelző (prognosztizáló). Az első kettő lényegét rövid összefoglalása: „A feladat tartalmi validitása azt jelenti, hogy amit kérdezünk, az valóban azt fejezi-e ki, amit kérdezni akarunk.

Vagyis a feladat a tanuló számára is annak látszik, aminek szánjuk. Meg kell hogy feleljen egymásnak a tanítási követelmény és az értékelés módja.

Egy feladat, egy tesztláp tartalmi validitása több szakértő (pl. szakmai munkaközösség, szaktanácsadók teamje) véleményazonosságával becsülhető meg. Ha pl. 7-11 szakértő 80%-a egy kérdés érvényességét elfogadja, annak a feladatnak tartalmi validitása megfelelő.

A fogalmi validitás követelménye azt fejezi ki, hogy a mérés tárgya és eredménye között van lényegi összefüggés. A mérés tárgya a pszichés jelenségek; például az intelligencia, a kreativitás, a tanulással kapcsolatos képességek... stb. lehet.

Ennek bizonyítása többszöri és sokoldalú megközelítést igényel. Bizonyítható az ismételt mérések korrelálásával. Ha az eredmények korrelálnak a fogalmi validitás követelménye teljesül.” (Kiss - Mezősi - Pavlik, 1999 p. 20.)

Az „értékelési mód megbízhatósága csak azután vethető fel, ha a validitás már bizonyítást nyert. Nincs ugyanis értelme olyan módszer megbízhatóságáról beszélni, amelyről nem tudjuk eldönteni, hogy tényleg azt méri, vizsgálja-e, amit célként magunk elé tűztünk.” (Báthory, 1997 p. 231.)

2. 5. 2. Reliabilitás (megbízhatóság)

„Egy módszer megbízhatóságának (reliabilitás) bizonyítása azt jelenti, hogy ugyanannak a dolognak az ismételt megmérése ugyanazt az eredményt adja. Ez természetes követelmény, amely viszonylag könnyen igazolható a fizikai világban, de annál bonyolultabb a bizonyítása a pszichikus jelenségek körében. Ugyanazzal a feladatlappal rövid időn belül megismételni egy korábbi

mérést, hiábavaló vállalkozás lemre, hiszen a vizsgált személy az első vizsgálatnál már tanult, azaz megváltozott.” (Báthory, 1997 p. 231.) A teszt megbízhatóságának mérésére, számszerű jellemzésére az ún. reliabilitásmutatók szolgálnak. (Csapó, 2000 p. 286.)

„Valójában ennek beláttatására az iskolán belüli mérések során nincs szükség, de szükség van vizsgálatára nagy populációjú külső mérések esetén (pl. egy kerületi vagy fővárosi tantárgyi mérés bonyolítása előtt.)” (Kiss -Mezősi — Pavlik, 1999 p. 20.)

2. 5. 3. Objektivitás (tárgyilagosság)

teszt objektivitása - mint általában az objektivitás - azt jelenti, hogy’ a teszt tárgyszerű, tárgyilagos, nem szubjektív. Pontosabban fogalmazva: a teszttel végzett mérés eredménye független attól, ki végzi a teszttel a mérést.” (Csapó, 2000 p. 284.) Az objektivitás lényege tehát a szubjektivitás kizárása. Ha egy tanuló feleletét, dolgozatát vagy egy feladatlap kérdésre adott válaszát az értékelő tanárok (vagy akár egy tanár két eltérő időben) különböző módon értékelhetik, akkor fennáll a szubjektív véleményalkotás lehetősége. Minden szóbeli beszámoló, felelet és az ún. nyílt végű írásos feladatok (esz-szé, dolgozat) - hacsak nincsenek egyértelmű értékelési konvenciók - a szubjektivitás melegágyai. A tanároknak önfegyelemmel, gyakorlással kell elérniük, hogy szándékos és nem szándékos szubjektivitásuk az értékelésben csökkenjen. (Báthory, 1997 p. 232.)

„A szubjektivitáson kívül vizsgálataink megbízhatóságát számos más tényező fenyegeti. Ilyenek a vizsgálat körülményei (pl. annak tisztázása, hogy a feladatlapra, egy tesztre a tanulók kapnak-e osztályzatot vagy sem; hogy a munka befejezése után kimehetnek-e a teremből vagy sem), a közérzettel

kapcsolatos szituatív tényezők (pl. az osztályterem klimatikus tényezői, a zaj, a munkakedv, a rend), a mérőeszközök formai vonásai (a papír minősége, ábrák, rajzok, stb.), valamint a mérőeszközök tartalmi jellegzetességei (pl. előfordulnak-e homályos, kétértelmű fogalmak, mondatok) és az eredményfeldolgozás módja (javítás, kódolás stb.). Ez utóbbi két tényezőegyüttes a vizsgálati eljárás érvényességét is megkérdőjelezheti.” {Báthory, 1997 pp. 232-233.)

Az objektivitásnak három alapformája lehet: adatfelvételi objektivitás, értékelési objektivitás és az interpretációs objektivitás. Az első kettő érinti a leendő pedagógusokat.

2. 5. 3.1. Adatfelvételi objektivitás

Az „adatfelvételi objektivitás azt jelenti, hogy a teszteredmény független az adatfelvevő személyétől. Adatfelvételen azt a folyamatot értjük, amikor a teszttel az adatokat összegyűjtjük, tehát amikor a tesztet a vizsgált tanulók megoldják. Egyszerű hétköznapi példára lefordítva: bármelyik pedagógus oldatja meg a tanulókkal a tesztet, ugyanazok a tanulók minden pedagógus felügyelete, irányítása alatt ugyanolyan eredményt érnek el...

Tudjuk azonban, hogy a gyakorlatban néha nehéz ezt megvalósítani. Egy teszt megoldása során a tanulók a legkülönfélébb kérdésekkel fordulhatnak a pedagógushoz, és így a különböző pedagógusok beállítódásuktól, feladatuk értelmezésétől függően más és más válaszokat adhatnak a tanulóknak. Egy-egy mondat, egy figyelmeztetés, egy orientáló megjegyzés egy egész osztály teljesítményét tolhatja el valamilyen irányba.

Különösen kiélezetté válik az adatfelvételi objektivitás kérdése, ha a tesztet megoldató pedagógus valamilyen módon maga is érintett a teszt eredményében.

Például úgy érzi, hogy a teszttel egyben az ő munkáját is értékelik. Ebben az esetben segíthet abban, hogy a tanulók jobb eredményeket érjenek el, azaz a tesztek eredménye nem lesz objektív.” {Csapó, 2000 pp. 284-285.)

2. 5. 3. 2. Értékelési objektivitás

teszt értékelése objektív, azaz rendelkezik az értékelési objektivitás tulajdonságával, ha eredménye független attól, hogy a tesztek javítását, kódolását, azaz értékelését ki végzi. Ez csak akkor lehetséges, ha a teszt értékelése teljesen egyértelmű, olyan szigorúan szabályozott, hogy ezeket a szabályokat követve bárki ugyanarra az eredményre jut...

A teszt értékelési objektivitását viszonylag könnyen ellenőrizhetjük, azaz tapasztalati úton is megvizsgálhatjuk, mennyire objektív az általunk alkalmazott teszt és a hozzá tartozó értékelési utasítás (azaz javítókulcs). Nem kell mást tennünk, mint ugyanazokat a teszteket különböző pedagógusokkal értékeltetni...

Ha a teszt értékelése objektív, akkor minden egyes pedagógusnak, minden egyes értékelőnek azonos eredményre kell jutnia.” {Csapó, 2000 p. 285.)

2. 6. Az értékelés típusai

2. 6.1. Értékelési funkciók

„Seriven... három értékelési funkciót különböztet meg: a helyzetfeltáró vagy diagnosztikus értékelést; a tanulási folyamatot fejlesztő-formáló vagy forma-tív értékelést és a relatív végállapot eredményeinek megállapítását szolgáló lezáró-minősítő vagy szummatív értékelést.” (Báthory, 1997 p. 234.)

2. 6. 1. 1. A diagnosztikus értékelés

„A diagnosztikus értékelés - Seriven és Bloom eredeti elgondolása szerint - a tanár tájékozódását szolgálja valamely nagyobb tartalmi-tematikus egység tanításának megkezdése előtt. Az értékelés célja a tanuló ún. előzetes tudásának feltárása. A diagnózis, vagyis a helyzetfeltárás kiterjedhet az értelmi képességekre éppúgy, mint az affektív (attitűd) és a pszichomotoros területre - ha a tanulás természete ezt megkívánja. Ingenkamp... továbbfejlesztette a diagnózist, és bevezette a „pedagógiai diagnosztika” fogalmát. Szerinte a diagnózis feladata a tanulás hatékonyságának javítása (a tanulási problémák feltárása, megmagyarázása, kijavítása), valamint az objektív és megbízható minősítés (vizsgáztatás) módszereinek, eljárásainak kidolgozása és meghonosítása.” (Báthory, 1997 p. 234.)

Ezen elmélet továbbfejlesztésén alapult a szegedi diagnosztikus kísérleti vizsgarendszer. Vidákovich Tibor: Diagnosztikus pedagógiai értékelés című könyve erről tájékoztat.

2. 6. 1. 2. A formatív értékelés

„A formatív értékelés a tanítási-tanulási folyamat állandó kísérője; célja az eredményes tanulás elősegítése. Nem ítélkezés vagy minősítés (osztályozás), hanem a tanulási hibák és nehézségek differenciált feltárása a célja, amely lehetővé teszi a javítást és a pótlást. A formatív értékelés elsősorban tudáselemekre, résztudásra irányul, s nem a tudás nagyobb, komplex egységeire. A tanárok gyakorlatában a diagnózis és a formálás funkciója gyakran háttérbe szorul, vagy összekeveredik a szummatív értékeléssel.” {Báthory, 1997 p. 235.)

„Rendszeres írásuk szokássá válik a tanulóknál, számítanak rá, hogy a tanóra elején 5-10 percben számot kel adniuk pillanatnyi tudásukról. Ez a fajta számonkérés gyakorlatilag nem sorolható a dolgozatok kategóriájába -inkább röpdolgozatnak felel meg. Elképzelhető, hogy gyakran - majdnem minden tanórán - írat ilyet a tanár. A rendszeresség miatt egy idő után automatikussá válik, így nem kívánja a diákok külön előkészítését. A tanárnak azonban át kell gondolnia, hogy a tanulók tudásának alapos feltárása érdekében hogyan állítsa össze a feladatlapot.

A formatív típusú írásbeli feleletet nem szabad osztályozni, de minden esetben meg kell határozni azt a minimumértéket, amely fölött a tanuló teljesítménye elfogadható. Az eredményekről szöveges visszajelzés adható.” (Medvegy, 2000 p. 9.)

2. 6.1. 3. A szummatív értékelés

„A lezáró-minősítő értékelést a tanulási folyamat nevezetes szakaszainak a befejezésekor alkalmazzák (pl. tanítási témák, szemeszterek vége). Következésképpen a minősítő értékelésben globális képet próbálunk adni a tanulóról,

azt próbáljuk kifejezni, hogy egy-egy hosszabb tanulási periódus végén milyen mértékben tett eleget a tanuló a tanulási követelményeknek. Iskoláinkban jellegzetes szummatív értékelési aktus a témazáró osztályozás, a félévi értesítő és az év végi bizonyítvány, valamint az érettségi vizsga.” {Báthory, 1997 p. 235.)

„A szummatív típusú értékelés lehet teszt vagy esszé jellegű felelet. Mindkét fajtájú számonkérés a tananyagtartalom nagyobb részének tudását kéri számon, és a tanóra egészét vagy két tanórányi időtartamot is igénybe vehet.

A témazáró (szummatív) típusú írásbeli felelet előkészítést igényel. Ajánlatos a dolgozatírás várható időpontja előtt két héttel egyeztetni a tanulókkal, hiszen az alapos felkészülésre, ismétlésre elegendő időt kell biztosítani. Az egyeztetés akkor is megtörténhet, ha a tananyagból még új anyag feldolgozása is következik.

A témazáró dolgozat időpontját a kollégákkal is egyeztetni kell, ami a tanári szobában elhelyezett idömátrix táblával könnyedén megoldható. így biztosítható a tanulók egyenletes leterhelése, és elkerülhető, hogy egy napon -vagy egymást követő napokon - több tantárgyból is intenzíven készülniük kelljen, illetve hogy fokozott energiát igénylő számonkérő órák kövessék egymást.” (Medvegy, 2000 pp. 9-10.)

„A feladatlapokkal végzett értékelés előnyei szembetünőek. Mégis két megjegyzés idekívánkozik. Miután a tanulók válaszoltak a feladatlap kérdéseire, jó esetben maguk hasonlítják össze saját válaszaikat a standard válaszokkal. így a tanár személyét kikapcsolva szembesülhetnek megoldásaikkal. E javítási módszert mégis ritkán alkalmazzák, mert - úgymond - a tanulók meghamisítják eredeti (és helytelen) válaszaikat. Szerintünk illetéktelen beavatkozástól csak akkor kell tartani, ha a feladat megoldása a tanuló számára egzisztenciális érdek, vagyis osztályozás vagy vizsga történik. Ezért a

tanulók számára világosan meg kell különböztetni a formatív és a szummatív értékelést. Szummatív értékelés esetén a pedagógus maga javítja ki a feladatokat, eszébe sem jut, hogy a tanulókkal végeztesse el; formatív értékeléskor azonban - éppen mivel az értékelés eszközeivel is formálni, nevelni akar -ezt a munkát a tanulóra bízza. Saját munkája abban merül ki, hogy javításkor közli a standard válaszokat. Ha a tanár a formatív értékeléshez teljesítményre ösztönző, kellemes légkört igyekszik biztosítani, és szavahihetően kijelenteni, hogy most nem az osztályozás a cél, akkor a puskázás és más hamisságok elvesztik alapjukat, és alkalom teremtődik arra, hogy értékelő személy közvetítése nélkül szembesüljön a tanuló saját produkciójával. Amennyiben a tanítás-tanulás menetében a tanuló oldott és tárgyszerű légkörben, ugyanakkor szisztematikusan szembesül saját produkcióival, ez a szituáció fejlesztőén hat az önellenőrzési és önértékelési képesség kialakulására.” (Báthory, 1997 246.)

2. 6. 2. A kritériumra és normára irányuló értékelés

„Az értékelés más megközelítésben kétféle típusú lehet: kritériumra irányuló és normára irányuló. Mindkét esetben más a vizsgálati cél és más a vizsgálati eszköz.

A kritériumra irányuló mérés esetében a viszonyítási alap valamilyen tantervi követelmény-együttes, azt vetjük össze a tanulók tudásával. A pedagógusok gyakorlatában elterjedtebbek a kritériumra irányuló mérések, mert a pedagógusok annak az elemzésében érdekeltebbek, amit tanítottak, ezt tekintik száz százaléknak és ehhez képest elemzik diákjaik mért tudását. A krité

rium-referenciájú mérésnek előfeltétele a pontosan kidolgozott és részletezett tantervi követelmény. (Ennek hiányában nehéz jól mérő feladatlapot szerkeszteni.) (Kiss - Mezősi - Pavlik, 1999 p. 8.)

Az adott követelmény-együttes mindig egy állandó mérce (100%), amelyhez az adott tanulócsoportok, tanulók pillanatnyi tudását viszonyítjuk.

A norma referenciája mérés során - pszichometriai hagyományokhoz illően - egy kiválasztott minta átlagához viszonyítunk. Ez egy változó mérce. Ebben az esetben azt vizsgáljuk, hogy az adott tanuló, osztály, iskola vagy régió tudása hol helyezkedik el egy nagyobb populáció átlageredményéhez képest, mennyivel jobb, vagy gyengébb annál. Normára irányuló képesség és teljesítménytesztekre van szükség minden olyan esetben, amikor tanítványaink tudását a velük hasonló korú és iskolázottságú tanulók eredményeivel akarjuk összehasonlítani. Ez a standard összehasonlítás...

A kritériumra irányuló mérések többségében belső, míg a normára irányulok - többségében - külső mérések.” (Kiss - Mezősi - Pavlik, 1999 p. 9.)

2. 7. Összegzés

Összefoglalásként Báthory 1997-ben megjelent munkájának összegző gondolatait idézem, melynek aktualitását nem lehet megkérdőjelezni: „A tanulók igazságos és objektív értékelését - egyre többen vélik így - egy differenciált, a személyiség sokoldalú fejlesztését szolgáló értékelési rendszertől várhatjuk. Ebben kulcspozíciót töltenének be a tanulási követelmények és a különböző értékelési eszközök. Szükség lemre a diagnosztikus, a formatív és szummatív értékelési funkciók világos megkülönböztetésére a tanítási-tanulási folyamatban úgy, hogy ez a tanulók számára is elfogadható legyen.

Szemléleti szempontból leginkább azt kellene megérteni, hogyan lehet egy tanár egyszerre szigorú és objektív a szummatív értékelésben, illetve türelmes, megengedő a formatív értékelésben. Didaktikai szemléletünknek megfelelően arról is gondoskodni és gondolkodni kellene, hogy az értékelés differenciált, azaz egyénre szóló legyen. Indokoltnak látszik a tanári munkában a szóbeli, a jelöléses és a szöveges értékelés egyensúlyát kialakítani. Az iskolák immár rendelkeznek azzal az önállósággal, hogy értékelési rendszerüket maguk alakítsák ki. Differenciális tanításelméleti szemléletünknek megfelelően ebben a vonatkozásban is az iskolai és a tanári kezdeményezések fontosságát szeretnénk hangsúlyozni.” (Báthory, 1997 pp. 242-243.)

A tudásszintmérés tipikus módjainak részletes feldolgozáséhoz Csapó11 (2000) és Katona18 (alkotószerk.) (2000) összefoglalásait ajánlom. Az írásbeli feleltetés szempontjainak részletes összeállítását elvégezte Medvegy19 (2000).

17	Csapó Benő (2000): Tudásszintmérő tesztek. In: Falus Iván (szerk.): Bevezetés a peda gógiai kutatás módszereibe. Műszaki Könyvkiadó, Budapest, pp. 277-316.

18	Csepela Jánosné - Horváth Péter - Katona András - Nagyajtai Anna (2000): A tör ténelemtanítás gyakorlata. Tantárgy-pedagógiai tankönyv. Nemzeti tankönyvkiadó, Budapest, pp. 383-399. o.

19	Medvegy Tilda (2000): Dolgozatot írunk. Szempontok az írásbeli feleltetéshez. Tanári Kézikönyv, Raabe Kiadó. E 7. 2

Melléklet

Web 2.0 alkalmazások gyűjteménye20

Almost Meet - csoportmunka oldal (Collaborate Group Meetings)

Ask An Expert - a való világ szakértőitől lehet segítséget kérni

Ask an Expert Sources - az előbbi oldalhoz hasonló szakértői segítségkérő oldal

AuthorShare - PowerPoint prezentációk megosztását teszi lehetővé kísérődokumentumaikkal együtt

BeFunky - fotókat tudunk módosítani könnyedén

circaVie - fotó idősorokat lehet létrehozni és megosztani

C4LPT Learning Network - közösségi kapcsolatteremtő oldal

Comics Sketches - saját képregényeket tudunk létrehozni

Community Walk - térképek létrehozását és megosztását teszi lehetővé

Crappy Graphs - előadások megszínesítését segítő ábrák létrehozására szolgáló oldal

Dabbleboard - fehér tábla rajzoláshoz és együttműködéshez

Dapper - RSS feed-et lehet létrehozni olyan oldalakhoz, melyek nem támogatják ezt a funkciót

DimDim - találkozók, előadások, virtuális táblák lelőhelye

Digg - tartalom-megosztó és kereső oldal

Draw Anywhere - online diagramkészítő és megosztó oldal

dotSUB - a Youtube videomegosztó egyik alternatívája

20	Z. Karvalics László (szerk.) (2009): Web 2.0 az oktatásban. INFONIA Alapítvány, Budapest, pp. 43-44. http://www.infonia.hu/webketto_az_oktatasban.pdf (2015. 05 22.)

Dweeber - diákok iskolai házi feladatai megoldását segítő közösségi hálózat

Ear Master - zeneszakos diákok gyakorlását segítő oldal

Ejamming - valós idejű közös alkotó, előadó- és megosztó zenei oldal

Evemote - jegyzetoldal

Famster - családi közösségi oldal

Feedblendr - két vagy több RSS csatornát gyúr egybe

flauntR - online képszerkesztő

FotoFlexer - webalapú képszerkesztő

Flixn - a számítógép webkameráját használja azonnali videoüzenet készítéséhez

FreeMind - brainstorming-segítö oldal, segít a koncepciók létrehozásában és megosztásában

GammaFiles - valósidejű fájlkeresés

Globális - interaktív világtérkép

Google Feedburner - RSS csatornák kezelésére és létrehozására szolgáló alkalmazás

Haiku - online lecketervező, osztálymenedzselő szolgáltatás

Hulu - TV műsorok újra megtekintését teszi lehetővé

ImageCodr - a Flickr képek keresőmotorja

In2books - olvasásra tanító online alkalmazás

Isuu - egyedi publikációk létrehozását segíti milliónyi elérhető és átvehető példával, feltöltött dokumentummal

Jamglue - zenék létrehozására és keverésére szolgál

JogtheWeb - weboldalákból lehet összeállítani egy képsorozatot

Keepvid - a Youtube-ról (is) lehet letölteni streaming videót

LibroSpot - az Amazon-os kedvenc könyveinket menthetjük el, oszthatjuk meg, és böngészhetjük mások kedvenceit

Media-Convert - online fájl-konverter

Multiply - blogok, videók, fotók és zene megosztására szolgáló oldal

Muso City - online zeneközösség

Nórád: Santa Tracker - dinamikus wiki

Now Public - hírmegosztó oldal

Odeo - online felvétel és podcast oldal

OverlayTV - olyan online videó-alkalmazás, mely segítségével linkeket illeszthetünk a filmekbe

Paraphrase Self-test - szövegek eredetiségét vizsgáló oldal

http://photobucket.com/ - saját weblapunkhoz, blogunkhoz vagy közösségi profiloldalunkhoz tudunk képeket adni

Prezi - előadás-szerkesztő

Protagonize - regényeket, novellákat írhatunk, oszthatunk meg online, írhatunk közösen

Pixlr - online képszerkesztő

Pixton - online képregénygeneráló alkalmazás

Qik - mobiltelefonokra alkalmas videókat lehet készíteni

Qipit - a mobiltelefonunk fényképezőgépével, vagy a digitális fényképezőgéppel létrehozott dokumentumokat tudunk másolni és megosztani

Saywire - fizetős oktatók által felügyelt közösségi oldal

ShowBeyond - multimédia előadásokhoz használható képek, hanganyag és

szövegek feltöltésére alkalmas oldal

Shutterfly - képek feltöltésére, megosztására és formálására alkalmas oldal

Skitch - képeket tölthetünk fel, melyek megjegyzésekkel láthatóak el

Skrbl - ingyenes online valósidejű tábla

Sliderocket - online képsorozatok létrehozására és megosztására alkalmas oldal

Songseek - zenekeresö oldal

Splasr - Flickr képek bemutatását segítő eszköz

Swivel - mindenféle formátumú adat megosztására alkalmas oldal

Tel.A.Vision - digitális történetek írása és megosztása

TeamSpeak - VoIP alkalmazás

Toodledo - iPhone kompatibilis tennivalólista menedzser-alkalmazás

UStream - videók létrehozása és sugárzása

Wiggio - csoportmunka alkalmazás

Wikia - együttműködésen alapuló keresőmotor

Wordchamp - online webfordító

WWWitter - Twitter beszélgetéseket indíthatunk minden weblapról

Xtranormal - online 3D Flash videók létrehozását segítő oldal

Youth Twitter - biztonságos twitter-szerü blogger alkalmazás diákoknak http://www.classroomwebsites.com/ - a szülők, a diákok és a tanárok közötti párbeszédet segítő oldal

3.	A KUTATÁSALAPÚ TANÍTÁS ALKALMAZÁSA

A TÖRTÉNELEMÓRÁN

A változó társadalmi igényekhez igazodva a pedagógiai praxisnak folyamatosan változnia, alkalmazkodnia, fejlődnie kell tartalmilag és módszereit tekintve egyaránt. Ez a történelemtanításra is igaz. Az új típusú érettségi bevezetése (2005) előtt a korábbi évtizedek hagyományait követve a tanításban elsősorban a múltismeret dominált, kevesebb figyelem és idő jutott a jelenismeretre. A tananyagban az esemény- és politikatörténet döntő súllyal jelent meg, alig jutott a történelem más dimenzióira (társadalom, gazdaság, életmód és eszmetörténet) egy-két óra. A tanterv a szélesség elvét alkalmazta a tananyag meghatározásánál: a történelem egészét kellett megtanítani, ezáltal nem kerülhetett sor a hangsúlyok helyes megtalálására és a fontos elemeknél az ún. mélyfúrásra. Bár a NAT lehetővé tette volna a nagyobb tanári szabadság ilyenfajta érvényesülését, erre nem volt felkészülve a pedagógusok többsége. A kompetenciafejlesztés háttérbe szorult és a cél az információ bevitel (ismeretek) maximalizálása lett. Ennek az lett a következménye, hogy a tananyag óriásira növekedett, amit csak frontális óraszervezéssel (szemléltetéssel és megbeszéléssel tarkított tanári előadás) lehetett úgy-ahogy megvalósítani. {Knausz, 1998.)

Az új típusú érettségi bevezetése jelentős változást hozott elsősorban a középiskolai tanári gyakorlatban. Hangsúlyosan jelent meg a történelemhez kapcsolódó kompetenciák fejlesztése, a gazdaság-, társadalom- és életmódtörténet, a 19-20.század története és a jelenkor problémái. (Flscherné, 2010.; Kaposi, 2010.) Nagyon sok jó gyakorlat alakult ki az iskolákban és számos kísérlet történt új módszerek (projektmódszer, drámapedagógia, kooperatív tanulás stb.) alkalmazására. Ám a tananyag mennyisége nem csökkent, sőt

talán még növekedett is. Az ismeretek még mindig túlsúlyban maradtak, amitől a tananyag zsúfolt maradt. Mélyfúrásra továbbra sincs lehetőség és ezt erősíti az is, hogy az iskolák tananyag-választási lehetősége 10%-ra korlátozódott (azaz gyakorlatilag megszűnt, mivel általában az éves óraszámnak legalább ekkora hányada elmarad hiányzás, iskolai programok stb. miatt). Bár a pedagógusok jelentős része ismeri a nem hagyományos tanulásszervezési eljárásokat, a tananyag nagysága, az óratervezés- és szervezés egyszerűsége miatt még mindig inkább a frontális módszert alkalmazza. (Gyertyánfy, 2014.)

Ha megnézzük a tanulási oldal másik szereplőit, akkor azt tapasztalhatjuk, hogy az elmúlt két évtizedben jelentősen megváltoztak a diákok. Az ezredfordulóra a közoktatás rendszerét elhagyta az ún. X generáció, amelyből ma már a pedagóguspályán lévő kollégák többsége kerül ki. Ezt a generációt a megbízhatóság, a szakmai igényesség, a magas motivációs szint jellemzi. Körükben érték a tudás és ez határozta meg a tanuláshoz való viszonyukat. A következő, millenniumi vagy Y generáció lényeges jegyeiben különbözik az előzőtől. Bár tehetséges, kreatív fiatalok, akik jól használják a technikai fejlődés előnyeit, merészek és kihívásra vágynak, információéhségük pedig szinte kielégíthetetlen, ugyanakkor az elmélyült tudás iránit igényük és koncentrálóképességük gyengül, türelmetlenek, kiszámíthatatlanabbak, fegyelmezetlenebbek a korábbi generációnál. Munkára és tanulásra nem motiváltak, a tekintélyelvre nem adnak, inkább a kortárs csoportok hatása érződik rajtuk. Elsősorban az izgalom, a váratlan helyzetek, a vizuális ingerek keltik fel érdeklődésüket. Lassan ők is elhagyják az oktatási rendszert és helyükön már ott vannak a Z generáció tagjai (azaz a generációs váltások forradalmian felgyorsultak). Ok már az online világ polgárai, akik jó problémamegoldó

képességgel rendelkeznek, kiváló a technikai érzékük, jó absztraháló képességgel és a gyakorlatiasság iránti igénnyel bírnak. De társas kapcsolataikban magányosak, inkább a virtuális közösségben élnek és igen hiányosak a konfliktuskezelési készségeik. Ezeknek a generációknak mások a tanulási szokásaik. A saját ritmusukban, kreatívan szeretnek tanulni és az internetre úgy tekintenek, mint végtelen tudástárra. Az online oktatást jóval izgalmasabbnak találják a tankönyveknél és az előadásoknál. Nem természetes a körükben a szenioritáson alapuló elismerés és a hierarchia tisztelete, de a tapasztalatokat és a képzettséget figyelemre méltónak tartják. (Howe - Strauss, 2008; Pais, 2014.) Tanulni akkor és ott akarnak, ahol éppen saját időbeosztásuk engedi, vagy egy esemény, egy feladat ezt megköveteli tőlük. Kedvelik a rövid, pörgős blokkokból álló tananyagegységeket, a változatos interakciókat. Gyakorlatias tudásra vágynak.

Fentiekből láthatjuk, hogy teljesen megváltozott a tanulási folyamat befogadó oldala, miközben nagyjából ugyanazt kínáljuk számukra, amire ők egyre kevésbé fogékonyak. Leendő tanárként a fentieket figyelembe véve kell felkészülnünk a feladatra.

A tanárképzésben ma már közhelyszerűen ismételgetjük Konfucius szavait és ugyanígy mutatjuk be az Edgar Dale által megrajzolt tanulási tölcsért

1 https://s-media-cache-ak0.pinimg.com/originals/68/da/e7/68dae7ae72d 16ace4b8f4a8ee 7ebc8aa.jpg (20150519)

Tanulási tölcsér

a

mit hallasz elfelejted, amit ütsz, megjegyzed, de amt csinálsz, azt megtanulod" (Confucius)

olvasás

szöveg hallgatása

20%a annak, amit HALLUNK j

30% a annak, amit LÁTUNK

k

a valós esemény megnézése, kiállítás megtekintése, bemutató megtekintése, egy film megnézése

50%-a annak, I amit LÁTUNK és HALLUNK

részt venni egy beszélgetésben, beszédet tartani

10% a annak, amit OLVASUNK i

70%-a annak, amit MONDUNK

dramatizádó, a valóság szimulálása, valós tapasztalat

90%-a annak, amit MONDUNK és TESZÜNK



’arái: Edqar Dale (1969)

Mindez persze nem véletlen. Nemcsak a diákok, hanem a tanulásról alkotott felfogás is jelentős változáson ment keresztül. A XX. század közepétől a tanulási folyamat lényegét már nem az ismeretek egyszerű elsajátításában és reprodukálásában látjuk, hanem olyan kompetenciák megszerzésében, amelyek lehetővé teszik az ismeretek megszerzését és széleskörű alkalmazását. ,,A középiskolai történelemtanítás a források önálló feldolgozásán alapuló, elemzőjellegű, ami az összefüggések egyre önállóbb feltárását jelenti. (...) Ez azért is szükséges, hogy a tanulók képessé váljanak önálló ismeretek szerzésére, értelmezésére, azokkal kapcsolatban önálló vélemény megfogalmazására. ”n- fogalmaz a kerettanterv. Azaz a tanítás célja nem a tudás átadása, hanem a tanuláshoz szükséges feltételek biztosítása annak érdekében, hogy

22	34/2014. (IV. 29.) EMMI rendelet a kerettantervek kiadásáról és jóváhagyásáról 4. sz. melléklete

a tanulók maguk építhessék fel tudásukat, mert a fenti ábra is bizonyítja, hogy csak az a tudás hasznosul a legjobban, amit tanítványaink cselekvés közben szereznek meg. Ez a konstruktivista pedagógiai irányzat a cselekedtetö, tevékenységközpontú pedagógiai módszerek egész családját hozta létre. Az ide sorolható módszerek közös jellemzője, hogy a tanulók cselekvésére, önálló gondolkodására és az önreflexió kialakítására helyezik a hangsúlyt, amely által a valóságban megszerzett tapasztalatok belső élménnyé válnak és ez jelentős motivációs erővel hat a tanulási folyamatra. A tanuló eközben aktív résztvevő, aki a jelenségekre, problémákra adekvát válaszokat keres: felfedezi a világot. Kialakulásuk sorrendjében ide tartozik a projektmódszer, a problémaalapú tanulás, a dizájntanulás és a kutatásalapú tanulás.23 Mindegyikben közös, hogy a tanulók megoldandó problémával találják szemben magukat. A tanulás folyamatában ezt a problémát többnyire a tanár fogalmazza meg, vagy úgy alakítja a folyamatot, hogy a tanulók nem tudják kikerülni a problémát és csak akkor lehetnek sikeresek, ha eljutnak a megoldásáig. Ebben az összefüggésben akkor beszélünk problémáról, ha a tanulóink nem ismerik a megoldáshoz vezető utat vagy nem rendelkeznek ehhez elegendő ismerettel. (Nagy, 2010.)

23	A projektmódszer során a diákok munkájának eredményeként tárgyiasul a tudás: kézzelfogható alkotás vagy bemutató születik. A problémaalapú tanulás esetében a tanulók a tananyagra épülő, de a valós életből vett probléma megoldásán dolgoznak és ehhez megfelelő stratégiát dolgoznak ki, ami felülírhatja a szaktudományos ismeretek belső logikáját is. A dizájnalapú tanulás esetében a diákoknak egy konkrét dolgot kell megtervezniük és ezáltal ismerik meg a dolog lényeges tulajdonságait, azaz nem készen kapják az ismeretet, hanem saját maguk építik azt fel.

A tevékenykedtetö módszerek metodikai alapjai (Makádi M. 2012)

„A kutatásalapú tanulás célja, hogy a tanuló a forrásokból szerezhető információkra alapozva fokról fokra maga építse fel a tudását egy-egy fontos történelmi eseménnyel kapcsolatban.” (Kojanitz, 2011. 4.)

A kutatásalapú tanulás során a diákok történelmi forrásokat elemeznek, vizsgálnak és hipotéziseket állítanak fel a múlt eseményeiről. Ezáltal azt tudjuk bemutatni a tanítványainknak, hogyan kell „csinálni” a történelmet. Alkalmazásán keresztül a diákok lehetőséget kapnak arra, hogy lássák: a történelem nem csak a tények gyűjteménye, hanem érvek szigorúan felépített sora. Mivel a diákok új és egyes esetekben ellentmondó forrásokkal találkoznak, ez az arra készteti őket, hogy vizsgálják felül a kiinduló álláspontjukat a rendelkezésre álló történelmi bizonyítékok alapján.

A tanulók ezeket a tanár által feltett kérdés tükrében vizsgálják és vitatják meg. A fonások újabb és újabb köre után módosítják a hipotéziseket, hogy az minél közelebb vigye őket a probléma megoldásához. A tanulási folyamat végén a diákok megállapodnak a végső hipotézisben, amely választ ad a kérdésre a források által. (Baranyai-Iker-Veres, 2011)

Mi ebben a tanár feladata? A legfontosabb a tanulási feltételek megteremtése, előkészítése. Ez a következő lépésekből állhat:

Válasszunk egy történelmi kérdést, amely releváns a tanított témával. Ezután keressünk meg és válasszunk ki olyan dokumentumokat és más forrásokat, amelyek különböző perspektívából tartalmaznak információkat a vizsgált kérdés tekintetében. Fontos, hogy az első források erősítsék meg a tanulók kezdeti hipotéziseit, amelyek gyakran hasonlóak a tankönyv által megfogalmazott múltábrázoláshoz. A második körben a forrásokból ellentmondásokra, más megközelítési módokra lehessen felfigyelni, arai új kihívást, új ötleteket ad a diákok számára. A források következő sora tovább bonyolíthatja, árnyalhatja a képet. A források kiválasztása nagyfokú körültekintést igényel. Csak a diákok számára érthető és értelmezhető, az adott probléma megoldásához elvezető, releváns információkat tartalmazó forrást alkalmazhatunk. Ennek megtalálása nem mindig könnyű feladat, ezért előfordulhat, hogy a források miatt kénytelenek leszünk az eredeti kérdésünket is átalakítani. Meg kell terveznünk, hogy mennyi időt szánunk a feladat elvégzésére az osztályban. Érdemes lehet a forrásokat, különösen az írásos forrásokat előzetesen elolvasásra kiadni, ezzel időt nyerhetünk. Ha szükséges, akkor sokszorosítsuk a diákok számára a forrásokat. Megkönnyíti a munkát, ha készítünk a tanulóknak egy grafikus segédletet, például táblázatot, amelybe majd a kutatásuk megállapításait rögzíthetik. Ez segíti a felhalmozott információk könnyebb kezelését, átláthatóságot és rendezettséget biztosít a folyamat közben. Az osztálytermi megvalósítás során vonjuk be a diákokat a kutatásba. Segítséget jelent, ha a tanár külső szakértői szerepben nyújt állandó támogatást a munkában. Ha szükséges, adjunk olyan háttér-információkat, amelyek lehetővé teszik számukra, hogy megalkossák a kezdeti hipotézist. így például fel lehet olvasni egy élénk történelmi beszámolót, vagy bemutatni egy

rövid filmrészletet. El kell alaposan magyarázni a kutatás tárgyát, a megvizsgálandó kérdést, problémát. Ha lehetséges, akkor fel kell írni a táblára, így állandóan szem előtt van és emlékezteti a tanulókat a feladatra, segít koncentrálni a vizsgálat tárgyára. A problémával való első találkozás számtalan, még bizonytalan feltételezést, megválaszolandó kérdést vet fel. Hagyjuk, hogy a diákok megosszák velünk ezeket. Ezután gyüjtsünk olyan történelmi tényeket, evidenciákat, amelyek a vizsgált kérdéshez tartoznak. Forrásul használjunk dokumentumokat, képeket, táblázatokat, egyéb információforrásokat. Törekedjünk arra, hogy minél változatosabbak legyenek a források. A diákok elemezzék ezeket és fogalmazzanak meg hipotéziseket, amelyeket a forrásokból vett bizonyítékokkal tudnak alátámasztani. Ezt követően vizsgáljuk felül a hipotéziseket, és távolítsuk el azokat, amelyeket nem támogatnak a források. Mindezt addig ismételjük, amíg a vizsgált kérdésre a legmeg-fontoltabb választ nem adják a tanulók. Kérjük meg őket, hogy írják le azt a hipotézist, amelyet a leginkább alá tudnak támasztani a forrásokkal. Vitassuk meg az eredményt és végül állapodjunk meg a közös álláspontban. A legjobb, ha arra kérjük a diákokat, hogy készítsenek a kutatásról egy esszét, amelyben összegzik az eredményeket megjelölve azokat az információkat, amelyek alátámasztják következtetéseiket.

Problémameghatározás	Adatgyűjtés	Analízis	Következtetés
a kutatandó meghatározása és megfogalmazása kérdés vagy hipotézis formájában	a lehetséges információk összegyűjtése az adott területről a megfelelő forrásokból	a megtalált információk vizsgálata, megvitatása és megm agyarázása	a megoldások meghatározása az eredeti problémához viszonyítva

A ku tatás folyamata 24

24	http://www.worksheetlibrary.com/teachingtips/inquiry.html alapján Makádi M. 2012.

A kutatásos feladat megoldása arra tanítja a tanulókat, hogy

•	miként juthatnak hozzá a szükséges információkhoz,

•	hogyan rögzíthetik és rendezhetik számunkra értelmes egésszé,

•	hogyan használhatják fel azokat.

A tanulási folyamat ebben az esetben egymást követő konkrét gyakorlati lépéseinek megtervezését és végrehajtását foglalja magába (ezért nevezhetjük stratégiának). Jellemzője, hogy a diákok aktivitására épül, kihívást jelent számukra. Nyílt feladatok megoldására épülő olyan önálló és önszabályozott munka, amely valós probléma-megoldási szituációkra épül. Mindehhez egy támogató tanári szerepkör társul. A tanár olyan külső szakértő, aki tapasztalataival és hiteles személyiségével segítséget nyújt, továbblendít, újabb szempontokra hívja fel a kutató diákok figyelmét.

A kutatás alapú tanulás önmagában nem azonos a forráselemzéssel. Egyrészt nem egy már unalomig ismert és elemzett forrást kell a diákoknak adni, amelyről csak a tankönyvekben is olvasható általános megállapításokat lehet tenni. Több forrást kell adnunk a feladathoz, hiszen egyetlen forrás nem forrás. Éppen ezért a forrásválasztás kritikus pont. A kiválasztott forrásoknak érthetőnek kell lenniük önmagukban és tartalmi kapcsolódásukban is. A tanárnak a forrásokat és kérdéseket feladatsorrá kell fűznie, amellyel közelebb kerülnek a diákok a kérdés megoldásához. Ez nem jelenti azt, hogy előre meghatározzuk a tanulás -kutatás útját, csak kijelöljük azokat a sarokpontokat, amelyeken érdemes megállni, elgondolkodni. Ez arra ösztönzi a diákokat, hogy folyamatosan megvitassák a megszerzett információkat és a belőlük levont következtetéseket. (Kojanitz, 2012)

A módszer alkalmazása során számos hibát követhetünk el. Ügyelni kell arra, hogy kérdéseinek történelmi vitákat, és ne erkölcsi ítéleteket váltsanak

ki. Ilyen például a következő kérdés: „Az Egyesült Államoknak használnia kellett az atombombát?” A vita kizárólag történelmi bizonyítékok alapján és erkölcsi hivatkozás nélkül történjen. A kérdés morális megítélését nem ezzel a módszerrel kell megvitatni, mert a kutatás alapú tanulásnál az a célunk, hogy a diákok a történelmi bizonyítékokat használják és ebből következtetést, ne pedig ítéletet alkossanak. A történelmi kérdéseknek három változatát alkalmazzuk leggyakrabban: 1. okozati kérdést, pl. Mi okozta?; 2. magyarázó kérdést: Miért történt?; 3. értékelő kérdés: Eredményes volt ...?

Ügyelni kell arra, hogy a dokumentumokat és forrásokat a diákok képesek legyenek megérteni és hozzá tudjanak férni. Megfontolandó, hogy a nehezebb részeket a történelmi hűség megőrzésével rövidebben és leegyszerűsítve adjuk a diákoknak. Adjunk tippeket számukra a forrásokról és feldolgozásuk lépéseiről.

Számos múltbeli kérdésről tudományos és nyilvános viták zajlanak. Például: Amerika hadat üzent Japánnak Pearl Harbor bombázása után, az Egyesült Államok Alkotmánya lehetővé tette a rabszolgaságot, vagy a berlini fal leomlása 1989-ben, a kelet-európai rendszerváltozás története, a trianoni béke stb. A kutatás alapú tanulásnál az okokat keressük, amelyek ezeket az eseményeket formálták, és amelyek segítségével meg lehet érteni őket. A tankönyvek és a média általában egyszerű okokat állít egy esemény mögé. De minden esetben több ok van, amelyek közül sokat gyakran figyelmen kívül hagynak. A módszer lényege éppen az, hogy a problémát a maga komplexitásában tárja fel és arra készteti a tanulót, hogy folyamatosan kutasson a lehetséges okok után. Ezáltal a diákok problémafelismerő és -megoldó képessége látványosan fejlődik a módszer segítségével. Mindez a személyes tapasztalatszerzés révén hozzájárul a tanulók történelemszemléletének fejlő

déséhez. A kutatás alapú tanulás lehetőséget ad a tanárnak, hogy olyan feladatokat adjon a tanítványainak, amelyekben épp a generációjuknak megfelelő tanulási szokásokra építhet. Szinte kimeríthetetlen lehetőséget ad ebben a tekintetben a digitális eszközök használata és az internet forrásai. Az érdekes és élvezetes tevékenység óriási motivációs erővel hat a folyamatra, amelyet sok interakció jellemez. Ezáltal tartósabb és adaptívabb tudást eredményez, mint a hagyományos módszerek. Természetesen ez a módszer sem mindenható: nem alkalmazható minden szituációban és minden tanítási célunk érdekében. A megszokottól eltérő tanári szerepet kíván, és erre fel kell készülni. A pedagógus szempontjából komoly előnye, hogy a tanár, mint külső szakértő, segítő ugyancsak részese a történelmi kutatásnak, annak a tevékenységnek, amely miatt ö is ezt a pályát választotta. így valóban minden részvevő fél érdekelt és motivált a feladat iránt.

Magyarországon a kutatás alapú tanulás még gyermekcipőben jár és elsősorban a természettudományok területén25 van terjedőben. (Baranyai-Iker-Veres, 2011; Csíkos, 2010; Nagy, 2010) Ugyanakkor kiváló lehetőségeket tartogat a bölcsészettudományok, így a történelem tanítása terén is, hogy megváltoztassa az egysíkú tanári gyakorlatot, támogassa a diákokat önálló tanulási útjuk kialakításában, élvezetessé és használhatóvá tegye a tárgy ta-nítását-tanulását, fejlessze a résztvevők kompetenciáit és előnyösen megváltoztassa a tantárggyal kapcsolatos attitűdöket.

25	Elsősorban a Primas-projekt említhető meg, mint nagyobb szabású gyakorlati kipróbálása a módszernek, http://www.primas-project.eu/hu/index.do (20150516)

Mintafeladat

A téma Magyarország történelme 1953 és 1956 között. A vizsgált probléma a szovjet és a magyar pártvezetés közötti kapcsolat, illetve a szovjet vezetés beavatkozása a magyar párton belüli hatalmi harcokba.26

Feladat: Készíts egy rövid értékelést a szovjetek magyarországi politikájáról 1953 és 1956 között! A történteket a szovjet érdekek szemszögéből vizsgáld és értékeld!

A probléma megismeréséhez és feldolgozásához kiválasztott források:

Kreml, 1953. június 13.

(...)

Molotov elvtárs: Az elvtársak meggyőződhettek arról, hogy bár Magyarországról beszélünk, nemcsak Magyarországról van szó, hanem az összes népi demokráciákról.

A bírálat éles, de az elvtársaknak hozzá kell szokni az éles bírálathoz. (...) [A] Szovjetunióból indult ki az az irányvonal a vezérkedésre, amiben Rákosi elvtárs is szenved. Minél előbb ki kell javítani ezt a hibát.

(...)

A lakosság ellen valóságos repressziós hullám van. 4,5 milliós felnőtt lakosságból 1 500 000 személy ellen indítottak eljárást 3 és 1/2 év alatt. 1 500 000 kihágási ügy> volt ez idő alatt. Mindenért büntetnek, lényegtelen dolgokért önkényesen büntetnek.

(...)

A feladatot közli: http://www.folyoirat.tortenelemtanitas.hu/2012/01/kojanitz-laszlo-a-forrasfeldolgozastol-a-kutatasalapu-tanulasig-02-04-05/ (201505 17)

Bulganyin elvtárs: (...) katasztrófa fog bekövetkezni, ha nem javítunk ezen a helyzeten. Lehet, hogy egészen más volna a helyzet, ha nem volna ott a szovjet hadsereg. Tény, hogy Magyarországon megvannak az önkényeskedések elemei, a lakosság életszínvonala csökkent. Ez nem a szocializmushoz vezető út, hanem a katasztrófához vezető út.

(...)

Hruscsov elvtárs: (...) A hibákért elsősorban Rákosi elvtárs felelős. (...) Lehet, hogy Rákosi elvtárs azért gyakorolt önkritikát, mert látta, hogy rosszul mennek a dolgok és így elkerülheti a kritikát.

(...)

Malenkov elvtárs: Az elvtársak, akik felszólaltak, maguk is elmondták, hogy a dolgok nem nagyon jól mennek Magyarországon. Nem egyes részletkérdésekről van szó, hanem a politikai vonal kiigazítása vált szükségessé, mert alapvető kérdésekben vannak hibák, és a vezetés kérdéséről is szó van. (...) Miért ilyen élesen vetettük fel a kérdéseket? Mi mint kommunisták, együtt valamennyien felelősek vagyunk a magyarországi dolgokért. A Szovjetunió is felelős azért, hogy milyen a hatalom Magyarországon. (...) Meg kell határozni, hogyan lehet megfelelő helyre állítani és jól elosztani az erőket. Olyan vélemény alakult ki, hogy a Minisztertanács elnöke magyar legyen. Rákosi elvtárs mint a párt [fő]titkára, megtalálja a maga fontos helyét. Belügyminiszternek egy tekintélyes embert kell javasolni, Gerő elvtárs vegye át a Belügyminisztérium vezetését.

(...)

(Megjelent: Múltunk, 1992. évf. 2-3. szám, 234-270. I.)

A forrásról röviden

A szovjet és magyar vezetők moszkvai megbeszélésről szószerinti jegyzőkönyv készült. Ez nemcsak a megbeszélés tartalmát, hanem a vita hangnemét is pontosan tükrözi.

Történelmi háttér

Sztálin 1953-ban bekövetkezett halála után a szovjet pártvezetésben elhúzódó hatalmi harc kezdődött az utódlásért Nyikita Hruscsov, (az SZKP első titkára), Georgij Malenkov (miniszterelnök), Vjacseszlav Molotov (külügyminiszter), Lavrentyij Berija (miniszterelnök helyettes, állambiztonsági miniszter) között. Átmenetileg közösen határozták meg a Szovjetunió új politikai irányvonalát. Ennek lényege: a sztálini terror légkörének megszüntetése; óvatos külpolitikai nyitás a nyugat felé; a kapcsolatok normalizálása Jugoszláviával; a szovjet tábort fenyegető gazdasági csőd elkerülése; bizonyos könnyítésekkel és engedményekkel elejét venni annak, hogy bármelyik csatlós országban a társadalmi elégedetlenség felszínre törjön.

Érdemes tudni

A szovjet vezetés a Magyarországon dolgozó szovjet tanácsadók által készített átfogó jelentés és értékelés alapján részletes információkkal rendelkezett a magyar helyzetről. Ellentétben a Rákosiéktól kapott hivatalos helyzetjelentésektől, ezek kritikusan és kendőzetlenül tárták a valóságot a szovjet vezetők elé.

A magyar delegáció összetételét a szovjet vezetőkkel történő egyeztetés alapján határozták meg. A változások előszelét jelentette, hogy a meghívottak közül hiányzott Farkas Mihály és Révai József, ugyanakkor ott volt az addig mellőzött Nagy Imre.

A szovjet vezetők már korábban nehezményezték, hogy a magyar kommunista párt legfőbb vezetői (pl. Rákosi, Gerő, Révai, Farkas) szinte mind zsidó származásúak. Véleményük szerint ez a körülmény is közrejátszhatott a politikai feszültség kialakulásában Magyarországon. A szovjet vezetők terminológiájában a „magyar” jelző a nem zsidó származást jelentette.

Információkeresés

-	Mit kifogásoltak a szovjet vezetők Rákosi politikájával kapcsolatban?

-	Mivel magyarázták ezeket a hibákat?

-	Hogyan értékelték a Magyarországon kialakult helyzetet?

-	Mit javasoltak a hibák kijavítására?

Elemzés és értékelés

-	Milyen a szovjet vezetők megnyilatkozásainak hangneme?

-	Tanácsoknak vagy utasításoknak tünnek-e inkább a szovjet vezetők által megfogalmaztak?

-	Milyen következtetéseket vonhatott le a tárgyalásból Rákosi Mátyás? Saját hatalma megőrzése érdekében milyen megoldási lehetőségek között választhatott?

A szovjet politika alakulásának nyomon követéséhez segítséget ad, ha a forrásokban olvasottakról az alábbi táblázat segítségével folyamatosan jegyzetet készítesz. Menet közben kiegészítheted és módosíthatod is a korábban beírt jegyzeteidet.

A szovjet vezetés politikájának alakulása a magyarországi helyzettel kapcsolatban

	Mit tekintettek problémának?	Kit tartottak  felelősnek?	Milyen megoldást szorgalmaztak?
1953.június			
1955. január			
1956. július			
1956. október			
Saját kérdéseim:			

76

Felhasznált irodalom (3. fejezet)

Baranyai József, Iker János, Veres Gábor (2011): A problémaközpontú, kutatásalapú pedagógiák elterjesztése, alkalmazásukra való felkészítés Vas megyében és a nyugat-dunántúli régióban. NymE Regionális Pedagógiai Szolgáltató és Kutató Központ, Szombathely. Kézirat.

Csíkos Csaba (2010): A PRIMAS-projekt. In: Iskolakultúra. 20. 12.sz. 4-12.

Edgar Dale (1969). Audiovisual Methods in Teaching, New York. Dryden Press.

Fischerné Dárdai Ágnes (2010): Történelemtanítás Magyarországon a XXL század elején (Helyzetkép és perspektíva). Történelemtanítás, I. évf. 1. sz.

http://www.folyoirat.tortenelemtanitas.hu/2010/02/fischerne-dardai-agnes-tortenelemtanitas-magyarorszagon-a-xxi-szazad-elejen-helyzetkep-es-perspektiva/

Gyertyánfy András: Gondolatok történelemtanításunk helyzetéről. Történelemtanítás, (XLIX.) Új folyam V. 2-4. sz.

http://www.folyoirat.tortenelemtanitas.hu/2014/12/gyertyanfy-andras-gondoia-tok-tortenelemtanitasunk-helyzeterol-05-02-03/

Howe, Neil; Strauss, William (2008). Millennials go to college: Strategies for a New Generation on Campus (2nd ed.).

Howe, Neil; Strauss, William (2007). "The Next Twenty Years: How Customer and Workforce Attitudes Will Evolve", Harvard Business Review: 41-52.

Kaposi József (2010): Széljegyzetek a történelemtanítás gyakorlatának alakulásáról. Új Pedagógiai Szemle, 60. évf. 3-4. sz. 69-92.

Knausz Imre (1998). Forrásközpontú történelemtanításról, jelenismeretröl - egy konferencia ürügyén. Taní-tani, 1998. 7. http://www2.akg.hu/akgrol/toril.php3 (20150518)

Knausz Imre (2001): Felfedezéses és kutatásos tanulás. In: Knausz Imre: A tanítás mestersége. Soros, Budapest, http://mek.niif.hu/01800/01817/01817.htm (20140903)

Kojanitz László (2012). A forrásfeldolgozástól a kutatásalapú tanulásig. Történelemtanítás Online történelemdidaktikai folyóirat (XLVI.) Új folyam II. -2011.

4. szám http://www.folyoirat.tortenelemtanitas.hu/2012/01/kojanitz-laszlo-a-forrasfeldolgozastol-a-kutatasalapu-tanulasig-02-04-05/

77

Makádi Marianna (2012). A térbeli intelligencia fejlesztése a földrajztanítás-tanulás folyamatában, PhD értekezés, Kézirat. ELTE TTK, Földtudományi Doktori Iskola. 29-36.

Makádi Mariann - Farkas Bertalan Péter - Horváth Gergely (2013). TANULÁSITANÍTÁSI TECHNIKÁK A FÖLDRAJZTANÍTÁSBAN. Eötvös Loránd Tudományegyetem Természet-tudományi Kar, Földrajz- és Földtudományi Intézet. Bp., 1-328.

Nagy Lászlóné (2010): A kutatásalapú tanulás/tanítás (’inquirybased learning / teaching’, IBL) és a természettudományok tanítása. In: Iskolakultúra. 20. 12.sz. 31-51.

Pais Ella (2014). Y és Z generáció mint a jövő munkavállalói.

http://www. kormányhivatal, hu/download/2/18/60000/Y%20%C3%A9s%20Z% 20gener%C3%Alci%C3%B3%20mint%20a%20j%C3%B6v%C5%91%20mu nkav%C3%Alllal%C3%B3i.pdf (201505 27)

SZÉCHENYI

Európai Unió

Európai Szociális Alap

MAGYARORSZÁG KORMÁNYA

BEFEKTETÉS A JÖVŐBE